அந்திமாலை: 2018 செவ்வாய், டிசம்பர் 25, 2018 தேவகுமாரன் பிறப்புக் கவிதை புவியை மீட்க வந்த பாலன் சீதளக் காற்று வீசிய - ஓர் புது இரவினிலே சீர் வந்தது உலகுக்குப் புதுச் சீர் வந்தது - அது மாதிளங்கன்னி மரியாள் வயிற்றுப் பொன் முத்து மனுக்குலம் மீட்க வந்த இறையின் சொத்து. கோடி வெள்ளி சேர்ந்தவொளி சிந்திச் சிரித்தது - புவி மாந்தர் இனி மீள்வரென சிறிய விழி மலர்ந்தது. நாடியிறை நமக்களித்த நற்செய்தி வாய்திறந்து தாயணைப்பில் செவி குளிர இருள் விடியத் தானழுதது. அழுத முகம் சிரிக்கையிலே புனிதமெங்கும் தெறித்தது பிறந்த பாலன் யேசுவை உலகமின்றும் போற்றுது சிலுவையிலே துயர் சுமந்து மரித்த பின்னும் உயிர்த்தெழுந்து இறையரசை நிறுவவந்த புனிதபாலன் வாழ்கவே. -ஆக்கம்- இரா.கெளரிநாதன் அனைத்து அன்பு உள்ளங்களுக்கும், வாசகப் பெருமக்களுக்கும் எமது உளங்கனிந்த தீபத் திருநாள் வாழ்த்துக்கள் உரித்தாகட்டும். -நிர்வாகி- இன்றைய தினம் அஃதாவது சனிக்கிழமை (28.10.2018)நள்ளிரவுக்குப் பின்னதாக வரும் பின்னிரவு 3.00 மணிக்கு(ஞாயிற்றுக் கிழமை அதிகாலை)ஐரோப்பியக் கண்டத்திலுள்ள நாடுகள்அனைத்திலும் கடிகாரங்களில் 1 மணித்தியாலம் பின்நகர்த்தப்பட்டு(1மணித்தியாலம் குறைக்கப் பட்டு)நேரம் அதிகாலை 2.00(A.M)மணியாக மாற்றப்படும் என்பது எமது வாசகர்களில் பெரும்பாலானோர்அறிந்த விடயமாகும். இருப்பினும் ஒரு சிலரேனும் மறந்து போவதற்கு வாய்ப்புள்ளது என்பதால் இவ்வறிவித்தலை விடுக்கவேண்டிய கடமை 'அந்திமாலைக்கு' உள்ளது. அமெரிக்கக் கண்டத்தில்(கனடா உட்பட) இந்த நேர மாற்றம் எதிர்வரும் நவம்பர் மாதம் 4 ஆம் தேதி(04.11.2018) நள்ளிரவில் நடைபெற இருப்பதும் , அவுஸ்திரேலியாவில்(ஆஸ்திரேலியா) இந்த நேர மாற்றம் கடந்த 07.10.2018 அன்று இடம்பெற்றதும் குறிப்பிடத் தக்கது எட்டாவது ஆண்டில் உங்கள் அந்திமாலை இணைய உலகில் கால் பதித்து எட்டு ஆண்டுகளை நிறைவு செய்து ஒன்பதாவது ஆண்டை நோக்கிப் பயணிக்கும் இந்த நாளில் (20.09.2018) இவ் இனிய தருணத்தில் தமது வருகையின் மூலம் பேராதரவு நல்கிவரும் வாசக உள்ளங்களையும், தன்னலம் கருதாத உழைப்பினை வழங்கிய, வழங்கி வருகின்ற அனைத்து உள்ளங்களையும் போற்றி வணங்குகிறோம். 80 ஆவது அகவை வாழ்த்துக்கள் இனிய பிறந்தநாள் வாழ்த்துக்கள் அம்மா! இலங்கை, திருகோணமலை மாவட்டம், 'அன்பு வழிபுரத்தில்' வசிக்கும் திருமதி இராமலிங்கம் சுந்தரா தேவி அவர்களின் 80 ஆவது பிறந்த தினத்தை முன்னிட்டு ( 02.09.2018) சென்னையில் வசிக்கும் அவரது மூத்த மகன் கவிஞர். இரா.கெளரிநாதன் அவர்கள் புனைந்த வாழ்த்து மடல் : அகவை எண்பதைக் காணும் அன்புள்ள அம்மாவிற்கு! முட்டும் விழி நீரை மையாய் விட்டு உங்கள் பாதம் தொட்டெழுதும் மடலிது. அகவை எண்பதை - நீங்கள் காணும் நன்னாளில் உங்கள் முதற் பிள்ளை; புலர் காலைப் பொழுதெழுந்து உங்கள் கால்கள் தொட்டு வணங்கிக் கட்டியணைத்து முத்தமிட்டு "என்றும் என் அன்பிற்கினிய அம்மாவுக்கு எண்பதாவது பிறந்த நாள் வாழ்த்துக்கள்" என்றே நான் சொல்ல அருகே இல்லையென்ற உங்கள் மன வலியை என் இதயம் உணரும். அந்த உணர்வினில் மனம் கனத்து விழி நீர் உருண்டு கன்னங்கள் தாண்டி - நிலம் பட்டுத் தெறிக்கும் - என் நெஞ்சக் கூட்டின் வெம்மை பெரு மூச்சாய்ப் பிறக்கும். சட்டென்ற கோபம் உங்கள் ஒரு குணம் அதையும் பட்டென்று மறப்பீர்கள் மறுகணம். நேர்மை, உண்மை, அன்பு, அறம் இந்த நான்கும் தான் நான் வணங்கும் என் தெய்வத்தாய் சுந்தரம். இருப்பதைக் கொண்டு சிறப்புடன் வாழக் கற்பித்த வாழ்வியற் புத்தகம் நீங்கள். மறந்திட முடியா என் 'தாய்' கவிதையின் மையக் கரு நீங்கள். அறுபதுக்கு மேல் அகவை ஒவ்வொன்றும் ஆண்டவன் தரும் 'வெகுமதி' இருபதாவது தடவையும் ஆண்டவனிடம் வெகுமதி பெறும் எங்கள் அன்பின் சுந்தரி நீங்கள். உங்கள் பூட்டப் பிள்ளைகளின் நீராட்டு விழாவிலும் பூத்தூவி வாழ்த்த நீங்கள் இன்னும் பல்லாண்டு வாழ வேண்டும் என்று இறைவனை வேண்டி வாழ்த்தும் : அன்புத் தலைமகன்: ராசா / கெளரிநாதன் மருமகள்: கலா பேரன்: பிரியன் பேர்த்தி: யாழினி ஞாயிறு, ஏப்ரல் 01, 2018 இன்றைய தினம் (24.03.2018 சனிக்கிழமை) நள்ளிரவுக்குப் பின்னர் வரும் அதிகாலை 2.00 மணிக்கு( 25.03.2018 )ஞாயிற்றுக் கிழமை அதிகாலை) ஐரோப்பாவில் 'நேரமாற்றம்' நிகழ்கிறது என்பதை ஐரோப்பிய வாசகப் பெருமக்களுக்கு நினைவூட்ட விரும்புகிறோம். இன்றிரவு சனிக்கிழமை நள்ளிரவுக்குப் பின்னர் வரும் 2.00மணிக்கு கடிகாரங்கள் அனைத்திலும் நேரம் ஒரு மணித்தியாலத்தினால் அதிகரிக்கப் பட்டு பின்னிரவு(அதிகாலை) 3.00 மணியாக மாற்றப் படும்.(கோடை கால நேரத்திற்கு மாற்றப் படுகிறது) ஐரோப்பிய வாசகர்கள் அனைவரும் இதனைக் கருத்தில் கொள்ளுமாறு கேட்டுக் கொள்ளப் படுகிறீர்கள். தன்னியக்கமாகவே மாறும் தன்மையுள்ள கணனிகள், கைத்தொலைபேசிகள், கடிகாரங்கள் வைத்திருப்போர் தவிர்ந்த ஏனையோர் இன்றிரவு உறங்கச் செல்லும்போது நேரத்தை 1 மணித்தியாலம் அதிகரித்து வைத்தபின் உறங்கச் செல்லுதல் சாலச் சிறந்தது. ஐக்கிய அமெரிக்காவிலும், கனடாவிலும் இந் நேரமாற்றம் கடந்த 11.03.2018 அன்று நிகழ்ந்தமையும், அவுஸ்திரேலியாவில்(ஆஸ்திரேலியாவில்) இந்த நேரமாற்றம்(கோடை காலத்துக்கான நேர மாற்றம் / நேரக்குறைப்பு) எதிர்வரும் 01.04.2018 அன்று நிகழ உள்ளமையும் குறிப்பிடத் தக்கது. அமரர்.அபிராம்பிள்ளை சிவப்பிரகாசம், அல்லைப்பிட்டி, யாழ்ப்பாணம், இலங்கை. தோற்றம்: 16.02.1923 மறைவு: 08.03.2017 எங்கள் பேர்த்தியாருக்கு நீங்கள் "இஞ்சேரப்பா' (அதனை நாங்கள் 'விண்ட்ஸரப்பா' என்று கிண்டலடிப்பதும் உண்டு) உங்கள் பிள்ளைகளுக்கு நீங்கள் 'ஐயா' உங்கள் மருமக்களுக்கு நீங்கள் 'அம்மான்' / 'மாமா' உங்கள் பேரப்பிள்ளைகள், பூட்டப் பிள்ளைகள் அனைவருக்கும் பொதுவாக நீங்கள் 'அப்பையா' ('அம்மையா' என்று அழைக்கும்படி இடையிடையே வற்புறுத்தியபடி நீங்களும் இருந்தீர்கள்; இந்த விடயத்தில் சமரசம் செய்யாமல் நாங்களும் வளர்ந்தோம் அது தவறாக இருந்தும்) உங்கள் பெறாமக்களுக்கு நீங்கள் 'குஞ்சி ஐயா' / ஆசை ஐயா' அல்லைப்பிட்டியில் உங்களை அறிந்தவர்கள், தெரிந்தவர்களுக்கு நீங்கள் 'பிரகாசம் அப்பா' , நண்பர்களுக்கு 'பிரகாசம்' ஒரு சில வயது வித்தியாசம் உள்ளவர்களுக்கு மட்டும் 'பிரகாசம் அண்ணன்' இப்படியாக ஒரே மனிதனின் பல வித நாமகரணமும், உறவு சொல்லி அழைக்கும் 'உறவு முறையும்' கடந்த ஆண்டில் இதே நாளில் கால தூதனால் முடிவுரை எழுதி வைக்கப் பட எங்கள் அனைவரிடம் இருந்தும், இந்தப் பூமிப் பந்தில் இருந்தும் உங்கள் 94 ஆவது வயதில் விடை பெற்றீர்கள் அப்பையா! அல்லைப்பிட்டியில் "100 வயதுக்கு மேல் வாழ்ந்த மனிதர்" என்ற பெருமையை எங்கள் அப்பையா பெற வேண்டும் என்ற ஒரு சிறிய ஆசையைத் தவிர வெறெந்தப் பேராசையும் எங்களுக்கு இருக்கவில்லை. உங்கள் மரணத்தால் நாங்கள் அதிர்ச்சி அடையவில்லை. ஆனால் 32 வருடங்களுக்கு முன்னால் உங்கள் கண் பார்வை பறி போனதால் வாழ்வு உங்களுக்கு சுமையாகிப் போனதை நினைத்தே எங்களுக்கு வலியும், வேதனையும். 94 வயது வரை ஒரு மனிதன் அமைதியாக, மனத்தால் கூட அடுத்தவருக்கு துரோகமோ, துன்பமோ செய்யாமல், தானுண்டு தன் வேலை உண்டு என்று வாழ்ந்தாலும் கீழைத்தேய நாடுகளில்(ஆசிய நாடுகளில்) சாதனைதான். ஆகையால் நீங்கள் உங்கள் வாழ்வில் பெரிதாக எதுவும் சாதிக்கவில்லை என்று நாங்கள் கவலைப் பட்டதே இல்லை. மாறாக எங்கள் நாட்டிற்குள், ஊருக்குள் மேடை நாடகங்களும், திரைப்படங்களும் நுழைவதற்கு முன்னால் பிரபலமாக இருந்த 'நாட்டுக் கூத்து' என்ற கலையில் எங்கள் அப்பையா சிறந்து விளங்கினார் என்பதும் அல்லைப்பிட்டியில் பங்கேற்ற 'கூத்துகளில்' எல்லாம் 'சேனாபதி' (படைத் தளபதி) என்ற வேடத்திலேயே தோன்றினீர்கள் என்பது நாங்கள் பெருமைப்படும் விடயங்களில் ஒன்று. (போதிய 'ஞாபக சக்தி' + மொழியறிவு இல்லாதார்களிடம் அந்தப் பாத்திரத்தை 'அண்ணாவியார்' / நாட்டுக் கூத்து இயக்குனர் கொடுக்க மாட் டார் என்பதை நாங்கள் அறிவோம்) நீங்கள் பேரப் பிள்ளைகளாகிய எங்களுக்குப் பாடிக் காட்டிய நாட்டுக் கூத்துப் பாடல் வரிகளில்: "சிங்காரன் தாரணி மார்பன் செகத்து(ஜெகத்து) மாநகர் துதிக்கும் மன்னவன் மங்கா முடி புனைந்து வாழ்பவன், மதிக்கும் ஆற்றலர் திகைக்க ஆழ்பவன்"..................என்று தொடங்கும் பாடலும் "மன்னன் எந்தனை ஏன் அழைத்தனரோ? மிக வேகமாகவே மன்னன் எந்தனை ஏன் அழைத்தனரோ? என்று தொடங்கும் பாடலும் உங்கள் பேரப்பிள்ளைகள் அனைவருக்குமே மனப்பாடம் அப்பையா. உங்கள் பாடல்களை பதிவு செய்து வைத்தோம். 1990 ஆம் ஆண்டில் போரால் அழிந்து போனது. அதன் பின்னர் உங்கள் பாடல்களை காணொளி வடிவில் பதிவு செய்யும் முயற்சிகள் செய்து கொண்டு இருக்கையில் எங்களை விட்டு, இவ்வுலக வாழ்வைத் துறந்தீர்கள். அந்த ஒரு ஏக்கத்தைத் தவிர வேறெந்த ஏக்கத்தையும் நீங்கள் எங்களுக்கு விட்டு வைக்கவில்லை. எங்கள் மாமாவிடம் இளம் வயதில் இருந்த 'நடிப்புத் திறமையும்', என் தாயாரிடம், என்னிடம், என் தம்பியிடம் இருந்த, இருக்கின்ற 'பாடும் திறமையும்', மனனம் (மனப்பாடம்) செய்கின்ற திறமையும் உங்களிடம் இருந்து எங்களுக்கு கிடைத்த சொத்து என்று நம்புகிறவர்கள் நாங்கள். விண்ணுலகில், நிச்சயமாக சொர்க்கத்தில் இறைவன் திருவடி நிழலில் எங்கள் பேர்த்தியார்(அம்மம்மா) மற்றும் ஏனைய சொர்க்கத்திற்கு வந்த உறவினர்கள் சகிதம் பேரின்பப் பெருவாழ்வு வாழ்வீர்கள் என்று இந்த உங்களது நினைவு நாளில் உளப்பூர்வமாக நம்புகிறோம் அப்பையா. நீங்கள் உங்கள் வாழ்நாளில் எங்களுக்குத் தந்த அத்தனைக்கும் நன்றியோடு இருக்கிறோம். உங்களுடைய இந்த நினைவு நாளில் மலர் தூவி அஞ்சலி செய்கின்றோம் அப்பையா! "இதயங்களில் ஏந்துவோர் இருக்கும் வரை மரணம் ஒரு மனிதனின் வாழ்வில் முடிவு அல்ல" மிக்க அன்புடனும் நினைவேந்தும் மனதுடனும் பேரப்பிள்ளைகள், பூட்டப் பிள்ளைகள் மற்றும் உறவினர்கள். எங்கள் அன்பு வாசகப் பெருமக்கள் அனைவர்க்கும் இனிய தைப்பொங்கல் வாழ்த்துகள் உரித்தாகட்டும். இந்தப் பொங்கல் திருநாளும் இனிவரும் நாட்களும் உங்கள் வாழ்வில் எல்லா இன்பங்களையும் நிறைவாக அள்ளித் தர வேண்டும் என வாழ்த்துகிறோம். மிக்க அன்புடன் ஆசிரியர் -அந்திமாலை- எங்கள் அன்பு வாசகப் பெருமக்கள் அனைவர்க்கும் எங்கள் உளங்கனிந்த புத்தாண்டு 2018 வாழ்த்துக்கள். இந்தப் புத்தாண்டு உங்கள் வாழ்வில் எல்லா இன்பங்களையும் நிறைவாக அள்ளித் தர வேண்டும் என்று வாழ்த்துகிறோம். -ஆசிரியர் -அந்திமாலை


*முதல்நாளே மைதாவை நீர் சேர்த்து சப்பாத்தி மாவு போல பிசையவும்.


சக்தி வைத்தியம் – Saravanan Manickavasagam. June 24, 2021 சரவணன் மாணிக்கவாசகம் சிறுகதைத் தொகுப்பு சக்தி வைத்தியம் -:தி ஜானகிராமன்: நான் யார் இவர் குறித்து குறிப்பெழுத? பல எழுத்தாளர்கள் கட்டாந்தரையில், மணலில் நடந்து கடக்கையில் ஈரம் காயாத சிமெண்ட் தரையில் காலடித்தடங்களைப் பதித்த கலைஞன். என் மனவெளியில் அந்தக் காலடித்தடங்களின் ஊடாக எனக்கு பரிட்சயமில்லாப் பெண்களுடன் நெருங்கிப் பழகி களித்திருந்தேன் நான். 1978ல் வெளிவந்த சிறுகதைத் தொகுப்பு இது. 1979க்கான சாகித்ய அகாதமி விருதை வென்றது. ஏழு வயதில் மணமுடித்து ஒன்பது வயதில் விதவையாகி சகோதரர்களின் குடும்பத்தில் தொண்டூழியம் செய்து, எண்பது வயதுக்கு மேல் சகோதரர்களுக்கு வயதாகி விட்டது என்று முதியோர் இல்லத்தில் சேர்க்கப்பட்ட அந்தப் பெண்ணைப் பார்த்ததும் கங்கா ஸ்நானம் அக்காவைப் பற்றி தி.ஜா எழுதிய வரி தான்நினைவுக்கு வந்தது. “அர்த்தமில்லாமல் பிறந்து- வாழ்ந்து- மடிந்து...” ஒரு துரோகம் தான் கதைக்கரு. சின்னசாமி காசிக்குப் போனாலும் கருமம் தொலையாமல் துன்பமிகஉழன்று தவிக்கையில், அவர் மனைவி (அவர் பெயர் கூட கதையில் இல்லை) எவ்வளவு எளிதாக கடந்ததை மறந்து கடவுள் நாமத்தைச் சொல்கிறார். கடைசியில் கணவருக்குச் சொல்லும் அறிவுரையைப் பாருங்கள். தி.ஜா புல்லைக்கிள்ளிப் பெண் என்று சொன்னால் கூட. சௌந்தர்யம் குறையாது வெட்கச்சிவப்பு சிவக்குமோ! இந்தக்கதைக்கு எந்த விமர்சனமும் நியாயம் செய்ய முடியாது. சிறுகச்சிறுகச்சிறுகச்சிறுக விசாலி என்னும் சிறு பெண்ணைத் தொடர்கிறோம். விசாலி கழுத்தில் இருக்கும் திருமாங்கல்யத்தைக் கடித்துக் கொண்டு சோழி விளையாடுகிறாள். அத்தையிடம் புக்ககம் போகாமல் எவ்வளவு நாள் விளையாடுவாய் எனத் திட்டு வாங்குகிறாள். கூட்டிச்செல்லப் புக்கக மனுஷாள் வந்ததும் முன்னால் வர வெட்கப்படுகிறாள். கல்யாணத்தில் அவள் அப்பாவிற்கும் புக்கக மனுஷாளுக்கும் பிரச்சினை. எதற்காக வந்திருக்கிறார்கள் இப்போது? இரண்டு நிமிடங்களில் பத்துவயதுப்பெண் பெரியமனுஷியாகி நிற்கிறாள். அத்துடன் கதை முடியவில்லை. வெறுப்பு மாறாததும், உடைந்த கண்ணாடியாய் உறவு ஆனதும், தந்தையின் ஆசீர்வாதமுமாய் கதை முடிகிறது. “உலகத்தாயைக் கண்ட மோனத்தில் அந்த உள்ளங்கள் ஒடுங்கிக் கிடந்தன”. இதில் வரும் அப்பா, அத்தை, ராதா, ராதாம்மா, பெரிய மாமனார் என்று தெளிவான கதாபாத்திரங்களுடன் பதினோரு பக்கத்தில் என்ன ஒரு அழகிய சித்திரம்! குழந்தை மணத்தை எதிர்க்க நூறு பிரச்சாரங்கள் தேவையில்லை இந்த ஒருகதை போதும். ஆனால் இது குழந்தை மணத்தைப் பற்றியே பேசவில்லை. உறவுகளுக்குள் சிகல்களையும், அதே உறவுகளுக்குள் இருக்கும் நெகிழ்வையும் பேசுகிறது. தமிழில் இதுவரை வந்த தலைசிறந்த கதைகளில் ஒன்று. அட்சராப்பியாசம் ஒரு வித்தியாசமான கதை. சம்பந்தமில்லாதது போல் பதுங்கியிருக்கும் ஒரு தகவல் கதையின் மர்மமுடிச்சை அவிழ்க்கும் பாணியை அப்போதே கையாண்டிருப்பார் தி.ஜா. கோதாவரிகுண்டு 1961ல் எழுதியிருக்கிறார் தி.ஜா. 2020ல் சில சிறுகதைகளைப் படித்தால் நாம் அறுபது வருடம் பின்னோக்கிப் போனது போல் தோன்றுகிறது. வீடு சிறுகதையல்ல. குறுநாவல். நனவோடையும் நடப்புமாக நகரும் கதை. 1964ல் எத்தனை பேர் இதை முழுமையாக உள்வாங்கி இருக்க முடியும். கதையின் முடிவில் ஒரு Twist இருக்கிறது ஆனால் அதற்கான காரணம் சொல்லப்படவில்லை. விளையாட்டு பொம்மை ஒரு மகா புத்திசாலிக்கு Alzheimer வந்ததை சொல்லிக் கொண்டே போய் சடக்கென்று ஒரு காதல்கதையாய் மாறுகிறது. தி.ஜாவின் மொழிநடை அதிமதுரம்: “அவள் உள்ளே விரைந்த போது தன் பிராணனே இன்னொரு உடம்பெடுத்து விரைவது போலிருந்தது”. ” அச்சாரம் கொடுத்து பண்ணிணாற்போல் படைத்து விட்டு, அதிருஷ்டத்தையும், புத்தியையும் கழித்துவிட்டு....சை ! கடவுள் இவ்வளவு சராசரிக்குக் குறைவான படைப்பாளியா” ” முந்தாநாள் உங்க டீச்சரம்மா ஒரு ரசம் பண்ணாளே பாரு! சமுத்திரராஜாவே வந்து வச்சாப்பில இருந்தது.” மொத்தம் 12 கதைகள் ஆனால் ஏதோ வேறு உலகிற்கு போய் வந்த பிரமிப்பு. ஒவ்வொரு முறை தி.ஜாவின் சிறுகதைகள் படிக்கும் போது இவர் இன்னும் சிறுகதைகள் எழுதியிருக்கலாமே என்று தோன்றும். நாவல் படிக்கையிலும் அப்படித்தான். ஒவ்வொரு கதையிலும் எவ்வளவு Variety, ரத்தமும் சதையுமாய் கண்ணெதிரே நடைபோடும் மனிதர்கள், அவர்கள் பலவீனங்களையும் பரிவுடன் நம்மை நோக்க வைக்கும் மொழிநடை, அன்பு, மனிதநேயம், நுட்பமான உணர்வுகளை அலட்டாமல் புரிந்து கொள்பவர் புரியட்டும் என்று சொல்லும் கதைபாணி...... தி.ஜாவைப் படிக்காதவர்கள் வாழ்வின் சில உன்னத தருணங்களை இழக்கிறார்கள். தி.ஜா வால் மரணிக்க முடியும் என்று எனக்குத் தோன்றவில்லை. விலை ரூ 6.50. இவரது சிறுகதைகள் முழுத்தொகுப்பு: விலை ரூ 990. மோகமுள் ஒரு பார்வை நளபாகம் ஒரு பார்வை


இத்தொகுப்பில் கடவுளை நேசித்தல், புத்தகங்கள், பொம்மைகள் உட்பட பாடுபொருட்கள் பலவற்றில் கவிதைகள் இருந்தாலும், தற்காலப் பிரச்சினைகளான சுற்றுச்சூழல் மாசுபடுதல், இயற்கையைப் பேணுதல், இலங்கை பிரச்சினை, பெண்ணியம் ஆகியவை குறித்துப் பேசும் கவிதைகள், என்னை வெகுவாகக் கவர்ந்தன.


இரவு 1 மணியளவில் முழு சந்திர கிரகணம் ஏற்படுகிறது. பின்னர் 103 நிமிடங்கள் நீடித்து, அதிகாலை 2.43 மணிக்கு சந்திர கிரகணம் முடிகிறது. கிரகணத்தின் போது ரத்த சிவப்பு நிறத்தில் நிலா காட்சியளிக்கும். இது 21ஆம் நூற்றாண்டின் மிக நீண்ட முழு சந்திர கிரகணம் என்பது குறிப்பிடத்தக்கது. மேலும் புதன், வெள்ளி, வியாழன், சனி, செவ்வாய் ஆகிய 5 கிரகங்களும் ஒன்றாக அணி வகுத்து வருவதால், இது மிகவும் சிறப்பு வாய்ந்தது. இந்த கிரகணத்தை பொதுமக்கள் வெறும் கண்களால் பார்க்கலாம் என்றும், தீங்கு ஏதுமில்லை என்று தெரிவிக்கப்பட்டுள்ளது. இதற்காக சென்னை பிர்லா கோளரங்கம், பெரியார் அறிவியல் தொழில்நுட்ப மையத்தில் சிறப்பு ஏற்பாடுகள் செய்யப்பட்டுள்ளன. இதற்கடுத்து வரும் 2019ஆம் ஆண்டு ஜனவரி 21ஆம் தேதி இரவு முழு சந்திர கிரகணம் ஏற்பட உள்ளது. Longest lunar eclipse of the century will be shown today.


`பா.ஜ.க, காங்கிரஸுக்கு ஒரே வழிதான்!’ - தனது பிறந்தநாளில் கட்சிகளை விமர்சித்த மாயாவதி! | mayawati speaks about bjp and congress on her birthday Published: 15 Jan 20206PM Updated: 15 Jan 20206PM மாயாவதி ( ANI ) ``பா.ஜ.க-வில் குற்றவாளிகள் உள்ளனர். ஆனால், அரசாங்கம் நடவடிக்கை எடுக்கவில்லை” என்றும் பகுஜன் சமாஜ் கட்சி தலைவர் மாயாவதி பேசியுள்ளார். உத்தரப்பிரதேசம், லக்னோவில் பகுஜன் சமாஜ் கட்சியின் தலைவர் மாயாவதி தனது 64வது பிறந்தநாளை இன்று கொண்டாடினார். பின்னர் செய்தியாளர்களை சந்தித்து பேசிய அவர் பா.ஜ.க மற்றும் காங்கிரஸ் ஆகிய இரு கட்சிகளையும் கடுமையாக விமர்சித்துள்ளார். சோனியா காந்தி - மாயாவதி - மம்தா பானர்ஜி செய்தியாளர்களிடம் அவர் பேசுகையில், ``பா.ஜ.க தலைமையிலான மத்திய அரசும் காங்கிரஸ் கட்சியின் பாதையையே பின்பற்றி வருகிறது. காங்கிரஸ் ஆட்சியைப் போலவே பா.ஜ.க-வும் மக்கள் நலனையும் தேசிய நலனையும் ஒதுக்கி வைத்துள்ளது. தங்களுக்கு வழங்கப்பட்ட அதிகாரங்களை அரசியல் ஆதாயங்களுக்காக தவறாகப் பயன்படுத்துகின்றனர். அரசாங்கத்தின் தவறான கொள்கைள் நாட்டின் சட்டம் மற்றும் ஒழுங்கு நிலை சீர்குலைய வழிவகுத்துள்ளன. `CAA-வை ஆதரித்த பெண் எம்.எல்.ஏ; வாய்ஸ் கொடுத்த பா.ஜ.க!'- அதிரடி காட்டிய மாயாவதி வறுமை, வேலை வாய்ப்பின்மை, வன்முறைகள் ஆகியவை காங்கிரஸ் ஆட்சியில் இருந்ததைவிட தற்போது அதிகமாகிவிட்டன. நாட்டினுடைய பொருளாதாரம் மிகவும் பாதிக்கப்பட்டுள்ளது. பா.ஜ.க-வில் குற்றவாளிகள் உள்ளனர். ஆனால், அரசாங்கம் நடவடிக்கை எடுக்கவில்லை. நான் ஆட்சியிலிருந்தபோது எனது கட்சியிலுள்ள சட்டமன்ற உறுப்பினர்களுக்கு எதிராக நடவடிக்கை எடுத்துள்ளேன்” என்றார். தொடர்ந்து பேசிய அவர், ``குடியுரிமை திருத்தச் சட்டம் சமூகத்தில் ஒரு பிரிவினை அந்நியப்படுத்துகிறது என்பதை எங்களுடைய கட்சி நம்புகிறது. நாங்கள் அதை எதிர்க்கவில்லை என்று கூறுவது பொய். சில கட்சிகள், குறிப்பாக காங்கிரஸ் கட்சியினர் பொய்களை பரப்பும் கலையில் தேர்ச்சி பெற்றுள்ளனர். பகுஜன் சமாஜ்தான் முதன்முதலில் இந்த சட்டத்தை எதிர்த்தது. நாங்கள் அமைதியான முறையில் எதிர்த்தோம். நாங்கள் உரிய அனுமதி பெற்று அமைதியான போராட்டங்களை மட்டுமே நடத்துவோம்” என்று பேசினார். மேலும், ``ஜோதிராவ் பூலே, சத்ரபதி ஷாஹூஜி, நாராயண குரு, பாபா சாஹேப் அம்பேத்கர் மற்றும் காஷிராம் ஆகியோரின் வழிகளைப் பின்பற்றி என்னுடைய பிறந்தநாளையும் `மக்கள் நலத்துக்கான தினமாக’ கட்சியின் உறுப்பினர்கள் கொண்டாடுவார்கள்” என்றும் அறிவித்துள்ளார். தனது கடந்த ஒரு வருட அரசியல் பயணம் மற்றும் போராட்டம் குறித்த புத்தகம் ஒன்றையும் இன்று அவர் வெளியிட்டுள்ளார். `நம்பகமற்ற, மோசடிக்கட்சி காங்கிரஸ்!’ - எம்.எல்.ஏ-க்கள் கட்சித் தாவலால் கொதித்த மாயாவதி


source: CulturaX

text: தஞ்சையம்பதி: ஸ்ரீ ராகவேந்திரர் ஆதிகாலம் தொட்டு - எத்தனை எத்தனையோ அருளாளர்கள் நம் பொருட்டு திரு அவதாரம் செய்திருக்கின்றனர். அவர்களால் தான் - இந்தப் பூமி புண்ணிய பூமியாக பொலிகின்றது.. அத்தகைய அருளாளர்கள் ஒருவர் - ஸ்ரீ ராகவேந்திர ஸ்வாமிகள். கலியுகத்தில் ஸ்வாமிகள் நிகழ்த்திய அற்புதங்கள் பற்பல!.. தில்லைத் திருச்சிற்றம்பலம் எனச் சிறப்பிக்கப்படுவது - சிதம்பரம். இந்நகருக்கு அருகிலுள்ளது புவனகிரி. புவனகிரியில் வாழ்ந்தவர்கள் திம்மண்ணபட்டர் - கோபிகாம்பாள் என்னும் தம்பதியர். அவர்கள் செய்த அருந்தவத்தின் பயனாக பங்குனி மாதம் மிருக சீரிஷ நக்ஷத்திரம், சுக்ல ஸப்தமி - வியாழக்கிழமை - கூடிய நன்னாளில் (1595) மூன்றாவது புதல்வனாக அவதரித்தார். திருப்பதி வெங்கடேஸ்வரர் அருளால் பிறந்ததன் நினைவாக வேங்கடநாதன் என்னும் திருநாமம் அவருக்குச் சூட்டப்பட்டது. வெங்கண்ணா எனவும், அழைக்கப்பட்டார். சிறுவயதிலேயே வேங்கடநாதரின் தந்தை பரமபதம் சேர்ந்து விட்டார். வேங்கட நாதரின் மூத்த சகோதரன் குருராஜன் தாயாரைக் கவனித்துக் கொண்டார். மதுரையில் வசித்த சகோதரி வெங்கடம்மாளின் கணவர் ஸ்ரீலக்ஷ்மிநரசிம்மாச்சார்யாவின் ஆதரவில் அவரது இல்லத்தில் வேங்கட நாதனின் கல்வி தொடர்ந்தது. கல்வி நிறைவடைந்த ஒரு கட்டத்தில், நற்குணங்கள் நிறையப் பெற்ற சரஸ்வதி எனும் மங்கை நல்லாளை தமது மனையறத்தில் ஏற்றார். 1614ல் வேங்கடநாதன் சரஸ்வதி திருமணம் நிகழ்ந்தது. வேங்கடநாதன் திருமணத்திற்குப் பின்னும் மேலும் கல்வியில் சிறந்து விளங்கிட கும்பகோணத்துக்குச் சென்றார். வேதாந்தம், இலக்கணம், சாஸ்திரங்கள் முதலானவற்றை மத்வ மடாதிபதியாக விளங்கிய ஸ்ரீசுதீந்திர தீர்த்தர் என்ற மகானிடம் கற்றார். இறை வழிபாட்டிலும், இல்லறத்திலும் சேவையிலும் ஈடுபட்ட வேங்கட நாதன் ஆண் மகவுக்குத் தந்தையானார். ஆனாலும் கால சூழ்நிலையில் வறுமையில் வாடினார். தனது ஆன்மீக குருவான சுதீந்திரரையே தேடிப்போய் வழிகேட்டார். அவர் நிலையை உணர்ந்து, போதுமான பணம் கொடுத்து அனுப்பினார் குருநாதர். இந்நிலையில் - மத்வ பீட இருக்கைக்கு, தமக்கு அடுத்து ஒரு வாரிசைத் தேடிக் கொண்டிருந்த சுதீந்திரருடைய மனதில் - '' இதற்கான முழுத்தகுதி வேங்கடநாதனுக்கே!..'' - எனத் தோன்றியது. உடல் நலம் குன்றியிருந்த நிலையில் இதனை வேங்கடநாதனிடம் சுதீந்திர தீர்த்தர் கூறினார். குடும்ப சூழ்நிலை பந்த பாசங்களினால் கட்டுண்டிருந்த வேங்கட நாதனால் - குருநாதரின் வேண்டுகோளை ஏற்றுக் கொள்ள இயலவில்லை.. அன்புக்குரிய மனைவியையும் மகனையும் துறப்பதற்கு அவரது மனம் இடந்தர வில்லை. குடும்ப பாரத்தினைத் தன் தோளில் கொண்டிருந்த வேங்கடநாதன் - ஏதும் சொல்லாமல் - புவனகிரிக்கே திரும்பிச் சென்றார். சுதீந்திர தீர்த்தருக்கு மீண்டும் நலம் குன்றியது. இவ்வேளையில் - இவ்வுலகம் உய்ய, துறவறத்தினை மேற்கொள்ளுமாறு இறையருளால் உந்தப்பட்டார் - வேங்கடநாதன். வேங்கடநாதனின் மனம் மாறியது. குருநாதரிடம் தமது இசைவினைக் கூறினார். இதன்படி, 1621-ல் பங்குனி மாதம், சுக்ல த்விதியை கூடிய நன்னாளில் தஞ்சை மன்னரும் மந்திரிகளும் ஆன்றோர்களும் திரளாக மக்களும் கூடியிருக்க, தஞ்சாவூரில் மணிமுத்தா நதி எனப்படும் வடவாற்றின் கரையில் - ஸ்ரீ ராகவேந்திர தீர்த்தர் எனும் திருப்பெயர் கொண்டு துறவறம் பூண்டார். ஸ்ரீ ராகவேந்திரருக்கு மகாபட்டாபிஷேகம் - தஞ்சை (Image - Thanks to - Mr.Bhargavasarma) தன் கணவர் குடும்பத்தைத் துறந்த சேதி அறிந்து அதிர்ந்தாள் - சரஸ்வதி.. துறவறம் பூணுவதற்குள் அவரை ஒரு முறை பார்த்துவிட வேண்டுமென ஓடி வந்த சரஸ்வதி - வழித்தடத்திலிருந்த கிணற்றினுள் தவறி விழுந்து மாண்டாள். இந்த விஷயம் - தன் கணவர் துறவறம் பூண்டு விட்டார் என அறிந்ததும் - சரஸ்வதி - உயிரை மாய்த்துக் கொண்டாள் என்றும் சொல்லப்படுகின்றது. சரீரத்தினை விட்டு நீங்கிய ஆவி ஸ்ரீ ராகவேந்திர ஸ்வாமிகளின் மடத்திற்குச் சென்றது. மனைவியின் ஆவி தன்னைத் தேடிவந்து, ஆவலுடன் தவிப்பதை உணர்ந்த ஸ்வாமிகள், அவளது கடைசி ஆசையைப் பூர்த்தி செய்வதற்காக கமண்டல நீரைத் தெளித்தார். சரஸ்வதி பிறப்பு, இறப்பு நிலைகளைக் கடந்து மோட்சம் அடைந்தாள். ஸ்ரீமத்வ பீடாதிபதியாகப் பட்டாபிஷேகம் ஏற்று 12 ஆண்டு காலம் தஞ்சையில் வீற்றிருந்தார் ஸ்வாமிகள். ஒருசமயம் தஞ்சை மாநிலம் முழுவதும் மழையின்றி கடும் பஞ்சத்தில் வாடியது. அப்போது தஞ்சை மன்னர் சேவப்பநாயக்கர் ஸ்வாமிகளைப் பணிந்து, பஞ்சம் தீர ஏதேனும் உபாயம் அருளுமாறு வேண்டினார். அதன்படி ஸ்வாமிகள் வருண ஜபத்துடன் யாகம் ஒன்றை நிகழ்த்தினார். யாகம் செய்த உடனே மழை பொழிந்து மண் குளிர்ந்தது. ஏரி குளங்கள் நிறைந்தன. இதனால் மகிழ்வெய்திய மன்னர் - விலையுயர்ந்த ரத்தினங்கள் பதித்த அழகிய மணிமாலையை தனது அன்பின் அடையாளமாக வழங்கினார். அப்போது - தாம் செய்து கொண்டிருந்த யாகத்தில் அந்த மணிமாலையை ஸ்வாமிகள் அர்ப்பணித்தார். அதைக் கண்டு மன்னரின் மனம் உள்ளூர வருந்தியது. அதனை உணர்ந்தார் ஸ்வாமிகள். தமது திருக்கரத்தினை யாககுண்டத்துள் விட்டு மாலையைத் திரும்பவும் எடுத்து மன்னருக்கே அளித்தார். சற்றும் மாற்றுக் குறையாமல் பொலிந்தது மணிமாலை. ஸ்வாமிகளின் திருக்கரத்தினிலோ, மாலையிலோ தீயின் சுவடு கூட இல்லை. ஸ்வாமிகளுக்கு அக்னியும் அடிபணிவதை உணர்ந்த மன்னர் அன்று முதல் ஸ்வாமிகளின் அடியவரானார். பின்னர் - தஞ்சையில் நிலவிய அரசியல் சூழ்நிலைகளால் மீண்டும் குடந்தைக்கு மடத்தினை மாற்றிய ஸ்வாமிகள் , சில ஆண்டுகளுக்குப் பின் தீர்த்த யாத்திரை புறப்பட்டார். செல்லும் இடமெல்லாம் பலர் சீடர்களாகி ஸ்வாமிகளைப் பின் தொடர்ந்தனர். ஸ்வாமிகள் வழங்கும் அட்சதை, பிரசாதம், மிருத்திகை எனப்படும் புனிதமண் என அனைத்துமே அற்புதங்களை நிகழ்த்தின. புனிதப் பயணத்தின்போது கர்நாடகாவில் உள்ள ஆதோனிக்குச் சென்றார், ஸ்வாமிகள். அங்கே ஆடு மேய்த்துக் கொண்டிருந்த அநாதைச் சிறுவன் ஒருவனின் சோகத்தினைக் கேட்டார். "வெங்கண்ணா, இனி உனக்கு எந்தத் துன்பம் வந்தாலும் என்னை நினைத்துக் கொள். உயர்வடைவாய்!.." என்று வாழ்த்திவிட்டு - பயணத்தைத் தொடர்ந்தார். சிலதினங்களில் - அவ்வழியே வந்த ஆதோனி நவாப் சித்தி மசூத்கான் தனக்குக் கிடைத்த கடிதம் ஒன்றினை படித்துக் கூறும்படி, வெங்கண்ணாவிடம் கொடுத்தான். எழுதப் படிக்கத் தெரியாத வெங்கண்ணா - ஸ்வாமிகளின் நல்லாசியுடன் படித்துக் காட்ட - அந்த சமஸ்தானத்தின் திவானாக உயர்ந்தார் வெங்கண்ணா. சில காலம் கழிந்த பின்னர், மீண்டும் ஆதோனிக்கு வந்தார் ஸ்வாமிகள்.அவரது வருகையை அறிந்து பக்தியுடன் ஓடிவந்து பணிந்து வரவேற்ற வெங்கண்ணா - பெருமைக்குரிய மகான் வந்திருப்பதாக நவாப்பிடம் சொன்னார். ஹிந்து துறவிகளின் மீது அவநம்பிக்கை கொண்டிருந்த நவாப் மசூத்கான் - ஸ்வாமிகளைச் சோதிக்க முனைந்தான். ஸ்வாமிகளைக் கெளரவிப்பதாக சொல்லிக் கொண்டு - ஒரு தாம்பாளத்தில் மாமிசத் துண்டுகளை வைத்து பட்டுத்துணியால் மூடி - காணிக்கை எனப் பொய்யுரைத்து அளித்தான் - நவாப் மசூத்கான். ஸ்வாமிகளும் புன்முறுவலோடு, அதனை ஏற்றுக் கொண்டு - புனித நீரைத் தெளித்தார். அத்துடன் - பட்டுத்துணியினை நீக்கும்படி சொன்னார். நவாப்பின் எதிர்பார்ப்புக்கு மாறாக, தாம்பாளத்தில் இருந்த மாமிசத் துண்டுகள் மலர்களாக மாறி மணம் வீசிக்கொண்டிருந்தன. தன் செயலுக்காக மனம் வருந்திய நவாப் தன்னை மன்னிக்கும்படி வேண்டி, பொன்னும் பொருளும் காணிக்கையாக அளித்தான். மாஞ்சாலி கிராமத்தின் அதிபதியான மாஞ்சாலை அம்மன் - ஸ்வாமிகளுக்குத் தரிசனம் அளித்தாள்.. அம்பிகையின் தரிசனத்தில் அகமகிழ்ந்தார் - ஸ்வாமிகள்.. மாஞ்சாலை கிராமத்தில் பிருந்தாவனப் பிரவேசம் நிகழ்த்திட அருளினாள். ''..பிருந்தாவனத்தில் 700 ஆண்டுகள் வாசம் செய்வேன்!." - என்று அருளிய ஸ்வாமிகள், அனைவருக்கும் அறிவுரைகள் வழங்கினார். ஏழை எளிய மக்களுக்கு அன்புடன் செய்யும் உதவிகள் இறைவனுக்குச் செய்யும் பூஜைகளுக்கு நிகரானது - என்று அருளினார். தாம் பிருந்தாவனப் பிரவேசம் செய்யும் பொழுதினை முன்னதாகவே உரைத்தார். ஸ்ரீ ஸ்வாமிகளின் பிருந்தாவனப் பிரவேசம் நிகழ்ந்த பின்னர், தஞ்சையிலும் பிருந்தாவனம் அமைக்க முற்பட்டனர். ஆயினும் - வடவாற்றின் கரையில் ஸ்வாமிகள் தவமிருந்த இடம் சரியாகத் தெரியாமல் தவித்த மக்கள் - ஸ்வாமிகளை நினைத்து பிரார்த்தித்தனர். அப்போது ஐந்தலை நாகம் ஒன்று அங்கே தோன்றி - குருநாதர் தவமிருந்த இடத்தை மண்டலமிட்டு அடையாளம் காட்டி மறைந்தது. அந்தப் புனித இடத்தில்தான் - பிருந்தாவனம் அமைந்துள்ளது. தஞ்சையிலுள்ள பிருந்தாவனத்தில் வியாழக்கிழமைகளில் வெகுசிறப்புடன் வழிபாடுகள் நிகழ்கின்றன. பிரிட்டிஷ் ஆட்சிக் காலத்தில் சென்னை ராஜதானியின் பெல்லாரி மாவட்ட ஆட்சியராக இருந்தவர் சர்.தாமஸ் மன்றோ. அப்போது -கோயில் நிலங்களின் வருமானம் முழுவதையும் வசூலிக்குமாறும் வாரிசுகள் இல்லையெனில் நிலங்களைக் கையகப்படுத்துமாறும் பிரிட்டிஷ் அரசு ஆணை பிறப்பித்தது. அதன்படி பிருந்தாவனம் இருக்கும் நிலத்தைக் கையகப்படுத்துவதற்காக - தன் குழுவினருடன் சென்றார் மாவட்ட ஆட்சியர் சர்.தாமஸ் மன்றோ. இந்த நிலம் ஸ்வாமிகளுக்கு நவாப் சித்தி மசூத்கான் அளித்த காணிக்கை. நிலத்தைக் கையகப்படுத்த வந்திருக்கும் ஆட்சியரிடம் பேசுவது அறியாது தவித்தனர் - மடாலயத்தினர். காலணிகளைக் கழற்றி விட்டு மடாலயத்தினுள் நுழைந்தார் தாமஸ் மன்றோ. ஸ்ரீ பிருந்தாவனம் ஸ்வாமிகளின் பிருந்தாவனத்தின் முன் நின்ற மன்றோ சற்றைக்கெல்லாம் தானாகவே பேச ஆரம்பித்து விட்டார். அவர் முன்பாக ஒளிவடிவாக ஸ்வாமிகள் - பிருந்தாவனத்திலிருந்து தோன்றி அருளினார். நிலத்தைப் பற்றிய விளக்கங்களை ஆங்கிலத்தில் அளித்தருளினார். அதைக் கேட்டு மன்றோ திருப்தியுற்றார். அன்புடன் வணக்கம் செலுத்தி விட்டுத் திரும்பினார். அவருடன் சென்றவர்களோ திகைத்தனர். தாமஸ் மன்றோ யாருடன் பேசிக் கொண்டிருக்கின்றார்?.. - என. மடாலயத்திலிருந்து வெளியே வந்த மன்றோவிடமே கேட்டனர். அவர் சொன்னார் - காவியுடை அணிந்திருந்த பெரியவரிடம் பேசிக் கொண்டிருந்தேன்.. இந்த நிலம் குறித்த அனைத்து விளக்கங்களையும் அவர் அளித்தார். எனவே - இந்த நிலம் மடாலயத்திற்கே சொந்தமானது என அறிவிக்கின்றேன்.. என்னுடன் பேசிக்கொண்டிருந்த - பெரியவரை நீங்கள் பார்க்கவில்லையா!.. மன்றோ அவர்களே.. அவர் தான் ஸ்ரீராகவேந்திர ஸ்வாமிகள்.. அவர் ஜீவசமாதி அடைந்து இருநூறு ஆண்டுகளுக்கு மேலாகின்றன.. ஸ்வாமிகளைத் தரிசித்த நீங்கள் பாக்கியசாலிதான்!.. பிரமிப்பின் எல்லையிலிருந்த மன்றோ - ஸ்ரீ ராகவேந்திர ஸ்வாமிகளின் பக்தராகி நின்றார். சர். தாமஸ் மன்றோ - அரசு ஆணையினை ரத்து செய்து - நிலத்தை மடாலயத்திற்கே உடைமையாக்கிய விவரத்தினை அன்றைய ஆங்கிலேய அரசு ஆவணக் குறிப்பாகவும் வெளியிட்டுள்ளது. விக்கிபீடியா வழங்கும் செய்தி - இதோ!.. Incident in Mantralaya Mantralaya village in Andhra Pradesh is a place where the `Brindavan' of famous 'Dvaita' saint 'Raghavendra Swami' is located. When Sir Thomas Munro was the Collector of Bellary in 1800, the Madras Government ordered him to procure the entire income from the Math and Manthralaya village. When the Revenue officials were unable to comply with this order, Sir Thomas Munro visited the Math for investigation. He removed his hat and shoes and entered the sacred precincts. Sri Raghavendraswamy emerged from the Vrindavan and conversed with him for some time, about the resumption of endowment. The Saint was visible and audible only to Munro, who received Manthraksha (god's blessing). The Collector went back and wrote an order in favour of the Math and the village. This notification was published in the Madras Government Gazette in Chapter XI, page 213, with the caption "Manchali Adoni Taluka". This order is still preserved in Fort St. George and Manthralayam. பிருந்தாவனத்தில் வாசம் செய்து கொண்டிருக்கும் - குரு ஸ்ரீ ராகவேந்திர ஸ்வாமிகள் தன்னிடம் வேண்டுவோர்க்கு - கற்பக விருட்சத்தினைப் போல, காமதேனுவைப் போல - யாவற்றையும் தந்தருள்கின்றார். அன்புடன், துரை செல்வராஜூ at வியாழன், ஜூன் 11, 2015 KILLERGEE Devakottai 11 ஜூன், 2015 16:20 ஸ்ரீ ராகவேந்திரர் பற்றிய நிறைய விடயங்கள் அறியத்தந்தமைக்கு நன்றி நண்பரே... துரை செல்வராஜூ 11 ஜூன், 2015 20:39 yathavan nambi 11 ஜூன், 2015 16:58 ஸ்ரீ ராகவேந்திர தீர்த்தர் வரலாறு படிக்கையிலே தீர்த்தமாக பருகியதைப் போன்றதோர் உணர்வு உந்தியது. பக்திமிகு வெங்கண்ணா நாமம் நலம் பயக்கட்டும். துரை செல்வராஜூ 11 ஜூன், 2015 20:40 தங்கள் வருகைக்கு மகிழ்ச்சி.. கருத்துரைக்கு நன்றி.. R.Umayal Gayathri 11 ஜூன், 2015 18:10 மீண்டும் அவரின் வரலாற்றை படிக்க மெய்யுருகிப் போனேன் ஐயா. அருளாளர்....குருவாரமான இன்று அவர் பற்றி படித்து, அவரை கண்டதும், மனம் எல்லையில்லா ஆனந்தத்திற்கு போய் விட்டது ஐயா. நன்றிகள். துரை செல்வராஜூ 11 ஜூன், 2015 20:41 ஸ்வாமிகளின் வரலாற்றில் - இது சிறிதளவே.. Dr B Jambulingam 12 ஜூன், 2015 03:55 மந்த்ராலயம் சென்றுள்ளேன். இந்த அளவுக்கு ராகவேந்திரர் பற்றி நான் அறிந்திருக்கவில்லை. பகிர்வுக்கு நன்றி. நூலாக வெளியிடும் அளவு செய்திகளைப் பகிர்ந்துகொள்ளும் தங்களது பணிக்கு பாராட்டுக்கள். துரை செல்வராஜூ 12 ஜூன், 2015 09:25 நான் மந்த்ராலயம் சென்றதில்லை.. தஞ்சையிலுள்ள பிருந்தாவனத்தினைத் தரிசித்துள்ளேன்.. திண்டுக்கல் தனபாலன் 12 ஜூன், 2015 04:50 அருமை... சிறப்பை அறிந்தேன் ஐயா... துரை செல்வராஜூ 12 ஜூன், 2015 09:26 Chellappa Yagyaswamy 13 ஜூன், 2015 06:08 தமிழ்நாட்டில் பிறந்து தவக்கோலம் பூண்டவராயினும், புவனகிரியில் அவருக்கு உரிய பெருமை அளிக்கப்படவில்லை என்பது வருத்தத்திற்குரிய செய்தி. அவரை கர்நாடகத்தவராகவே பார்க்கிறார்கள். (௨) ஸ்ரீ ராகவேந்திரருக்கு தஞ்சையில் மட்டுமல்ல, குவைத்திலும் பிருந்தாவனம் அமைத்திருப்பது மகிழ்ச்சியளிக்கிறது. ..ஆம், குவைத்திலுள்ள தங்கள் நன்னெஞ்சில் அவர் பிருந்தாவனம் அமைத்து அமர்ந்திருக்கிறாரே! அம்மகானின் முழு வரலாற்றையும் சுருக்கமாகவும் சுவாரச்யத்துடனும் எழுதிய தங்களுக்கு எப்படி நன்றி சொல்வதென்று தெரியவில்லை! - இராய செல்லப்பா துரை செல்வராஜூ 13 ஜூன், 2015 08:37 அன்பின் ஐயா!.. கண்கள் கலங்குகின்றன.. குவைத்தில் எங்கேயிருக்கின்றது பிருந்தாவனம் என்று ஆச்சர்யப்பட்ட வேளையில் - அடுத்த வரிகளைக் கண்டு அயர்ந்து விட்டேன்.. ஸ்வாமிகள் வந்து அமர்வதற்கு என்மனமும் ஏற்றதொரு இடமோ!?.. அறியேன்.. ஐயா.. அறியேன்!.. ஸ்வாமிகளின் பிருந்தாவனத்தின் கீழ் - ஒரு சிறு துகளாகக் கிடப்பதுவே பெரும்பேறு.. தங்களைப் போன்ற பெரியோர்கள் - சிறியேனின் பதிவுகளைக் கண்டு கருத்துரையிடுவது பெரும் மகிழ்ச்சி.. என்றென்றும் நன்றி.. mageswari balachandran 13 ஜூன், 2015 08:15 ஸ்ரீ ராகவேந்திர சுவாமிகளின் வரலாறு அறியத்தந்தமைக்கு நன்றிகள், அருமை, துரை செல்வராஜூ 13 ஜூன், 2015 08:38 தங்களன்பின் வருகைக்கு மகிழ்ச்சி.. நன்றி.. My Mobile Studios 27 ஜூன், 2015 07:34 aya vanakam ragavendra padathil solatha pala thagaval soli irukega vaalthukal. துரை செல்வராஜூ 27 ஜூன், 2015 12:44 தங்களிம் முதல் வருகைக்கு மகிழ்ச்சி.. ஸ்ரீராகவேந்திரர் - பற்றிய திரைப்படத்தில் ஜனரஞ்சகத்திற்காக சில விஷயங்களைச் சேர்த்திருந்தனர்.. கால ஓட்டத்தில் மக்களும் அதை நம்பக்கூடிய நிலையில்!..


கோலியுடன் மோதல்..? மொத்தமா ஓரங்கட்டப்பட்டதற்கு என்ன காரணம்..? ஆதங்கத்தை வெளிப்படுத்திய ரெய்னா | suresh raina again sharing his pain and discontent with selectors இந்திய அணியிலிருந்து ஓரங்கட்டப்பட்ட தன்னை, மீண்டும் அணியில் சேர்க்காதது குறித்த ஆதங்கத்தை மீண்டும் வெளிப்படுத்தியுள்ளார். Chennai, First Published May 25, 2020, 8:59 PM IST தோனி தலைமையிலான இந்திய அணியில் நட்சத்திர வீரராக ஜொலித்தவர் ரெய்னா. தோனியின் வலதுகரமாக திகழ்ந்தார் என்றே கூற வேண்டும். இந்திய அணிக்காக 226 ஒருநாள் போட்டிகளில் ஆடி 5615 ரன்களை குவித்துள்ள ரெய்னா, 18 டெஸ்ட் மற்றும் 78 டி20 போட்டிகளில் ஆடியுள்ளார். 2011ல் இந்திய அணி ஒருநாள் கிரிக்கெட் உலக கோப்பையை வென்றபோது, அந்த அணியில் முக்கிய பங்காற்றியவர் ரெய்னா. குறிப்பாக முக்கியமான நாக் அவுட் போட்டிகளில் அபாரமாக ஆடினார். காலிறுதியில் ஆஸ்திரேலியாவை வீழ்த்த முக்கிய காரணமாக திகழ்ந்த ரெய்னா, அரையிறுதியில் பாகிஸ்தானுக்கு எதிராக சிறப்பாக ஆடினார். அவரது இந்த இரண்டு சிறப்பான இன்னிங்ஸ்களும் தான் இந்திய அணி, இறுதி போட்டிக்கு முன்னேறுவதற்கு காரணமே. ஃபீல்டிங்கிலும் மிரட்டக்கூடியவர். ஜாண்டி ரோட்ஸுக்கே பிடித்த ஃபீல்டர் ரெய்னா. ஆனாலும் ரெய்னா 2017க்கு பிறகு கொஞ்சம் கொஞ்சமாக அணியிலிருந்து ஓரங்கட்டப்பட்டார். இந்திய ஒருநாள் அணியில் மிடில் ஆர்டர் சிக்கல் இருந்த நிலையில், 2019 உலக கோப்பைக்கான மிடில் ஆர்டரி பேட்ஸ்மேனை தேடும் முயற்சியில், ரெய்னாவுக்கும் வாய்ப்பளிக்கப்பட்டது. ஆனால் இங்கிலாந்துக்கு எதிராக 2018ல் ஆடிய தொடரை ரெய்னா சரியாக பயன்படுத்தி கொள்ளவில்லை. இதையடுத்து அத்துடன் ஓரங்கட்டப்பட்ட ரெய்னா, அதன்பின்னர் இதுவரை இந்திய அணியில் மீண்டும் நுழைய முடியவில்லை. சீனியர் வீரர்கள் விவகாரத்தை தேர்வுக்குழு சரியாக கையாளவில்லை எனவும் என்னை ஏன் ஓரங்கட்டினார்கள் என்று என்னிடம் சொல்லவேயில்லை என்றும் முன்னாள் தேர்வுக்குழு தலைவர் எம்.எஸ்.கே.பிரசாத் மீது பகிரங்கமாக குற்றம்சாட்டியிருந்தார். ரெய்னாவின் குற்றச்சாட்டுக்கு ஏற்கனவே பதிலளித்த எம்.எஸ்.கே.பிரசாத், ரெய்னா மீண்டும் இந்திய அணியில் இடம்பெறுவதற்கான வழிகாட்டுதல் அவருக்கு தெரிவிக்கப்பட்டது. ஆனால் அவர் உள்நாட்டு போட்டிகளில் சரியாக ஆடாததால் தான் மீண்டும் அணியில் எடுக்கப்படவில்லை என்று எம்.எஸ்.கே.பிரசாத் தெரிவித்திருந்தார். இந்நிலையில், மீண்டும் முன்னாள் தேர்வுக்குழு தலைவர் மீதான தனது கோபத்தை ரெய்னா வெளிப்படுத்தியுள்ளார். இதுகுறித்து பேசியுள்ள ரெய்னா, தேர்வாளர்களுக்கும் அணி வீரர்களுக்கும் இடையே கம்யூனிகேஷன் இருக்க வேண்டும். அணியின் சீனியர் வீரர்கள் எப்போதுமே எனக்கு ஆதரவாகவே இருந்துள்ளனர். ஆனால் தேர்வாளர்களின் ஆதரவும் அவர்களது முடிவும் நம் கைகளில் இல்லை. திலீப் வெங்சர்க்கார், கிரன் மோர் சார் உள்ளிட்ட பல சிறந்த தேர்வாளர்கள் இருந்துள்ளனர். அவர்களெல்லாம் சீனியர் - ஜூனியர் என்ற வேறுபாடெல்லாம் இல்லாமல் அனைவருடனும் பேசுவார்கள். ஒரு தேர்வாளருக்கு, ஒரு வீரரை ஏன் நீக்கினோம் என்று வீரரின் முகத்திற்கு நேராக சொல்வதற்கு உரிமை இருக்கிறது. அப்படியிருக்கையில், என்னிடம் நேருக்கு நேராக சொல்லியிருக்கலாம். என்மீது பிரச்சனை இருந்தால், நான் சரிசெய்திருப்பேன். விராட் கோலி என்னிடம் ஃபிட்னெஸில் கவனம் செலுத்த சொன்னார். நான் அதை செய்தேன். ரோஹித் சர்மாவிற்கு எனது திறமை தெரியும். எனக்கு எந்த வீரருடனும் எந்த பிரச்சனையும் இல்லை. தேர்வாளர் ப்ரொஃபஷனலாக இருக்க வேண்டும். நான் யாரையும் டார்கெட் செய்து பேசவில்லை என்று ரெய்னா தெரிவித்துள்ளார். Last Updated May 25, 2020, 8:59 PM IST


அம்பத்தி ராயுடுவுக்கு பி.சி.சிஐ துரோகம் இழைத்ததா.... ஐஸ்லாந்து கொதிப்பது ஏன்? -Ambati Rayudu announces retirement from international cricket அம்பதி ராயுடுவுக்கு பி.சி.சிஐ துரோகம் இழைத்ததா.... ஐஸ்லாந்து கொதிப்பது ஏன்? ஒரு கிரிக்கெட் வாரியம் எடுக்கும் முடிவுகளில் மற்றொரு நாட்டு வாரியம் தலையிடுவது ஆச்சர்யமாக உள்ளது உலகக் கோப்பை கிரிக்கெட் தொடருக்கான இந்திய அணியில் இடம் கிடைக்காததால், சர்வதேச கிரிக்கெட்டிலிருந்து விடை பெறுவதாக அம்பதி ராயுடு அறிவித்துள்ளது அதிர்ச்சியை ஏற்படுத்தியுள்ளது. உலகக் கோப்பை தொடரிலிருந்து ஷிகர் தவான், விஜய் ஷங்கர் ஆகியோர் காயம் காரணமாக விலகினர். இதனால் ரிஷப் பன்ட் மற்றும் மயங்க் அகர்வால் ஆகியோர் அணிக்கு தேர்வு செய்யப்பட்டனர். தனக்கு வாய்ப்பு கிடைக்கும் என்று கடைசிவரை காத்திருந்த அம்பதி ராயுடு இந்த அணித்தேர்வால் விரக்தியடைந்தார். இதனால் உடனடியாக அனைத்து விதமான கிரிக்கெட்டில் இருந்தும் ஓய்வுபெறுவதாக ராயுடு அறிவித்துள்ளார். இந்திய அணிக்கு மயங்க் தேர்வு செய்யப்பட்டதும் ஐஸ்லாந்து கிரிக்கெட் வாரியம் ட்வீட் ஒன்றை வெளியிட்டது. அதில், ``உலகக் கோப்பைக்கான இந்திய அணியில் கடைசியாக இணைந்துள்ள மயங்க் அகர்வால், சர்வதேச போட்டியில் 3 விக்கெட்டுகளை மட்டுமே வீழ்த்தியுள்ளார். இப்போதாவது அம்பதி ராயுடு தனது 3டி கண்ணாடிகளை அணியலாம்'' என்றதோடு ''அம்பதி ராயுடு நிரந்தரமாக ஐஸ்லாந்தில் குடியேற நாங்கள் விரும்புகிறோம். ராயுடுத்தனங்கள் எங்களுக்குப் பிடிக்கும்'' என்று அதற்கான ஆவணங்களையும் ட்வீட்டில் வெளியிட்டிருந்தது. ராயுடுவுக்கு ஆதரவாக ஐஸ்லாந்து ட்விட் ஐஸ்லாந்து கிரிக்கெட் சொல்வதும் உண்மைதான். மயங்க் அகர்வால் இதுவரை சர்வதேச ஒருநாள் போட்டிகளில் விளையாடியதில்லை. வாய்ப்பு கிடைத்தால் நேரடியாக உலகக் கோப்பை தொடரில்தான் விளையாடுவார். அதே வேளையில், ராயுடு 55 ஒரு நாள் போட்டிகளில் விளையாடி 1,694 ரன்களை அடித்துள்ளார். இதில், மூன்று சதங்களும் 10 அரை சதங்களும் அடங்கும். உலகக் கோப்பை தொடருக்கான இந்திய அணியில் எந்த வீரரை விளையாட அனுமதிக்க வேண்டுமென்பது இந்திய கிரிக்கெட் வாரியம் எடுக்கும் முடிவு. ஒரு கிரிக்கெட் வாரியம் எடுக்கும் முடிவுகளில் மற்றொரு நாட்டு வாரியம் தலையிடுவதில்லை. வீரர்கள் தனிப்பட்ட முறையில் கருத்துகள் தெரிவிப்பார்கள். ஆனால், இப்படி ஒரு நாட்டு கிரிக்கெட் வாரியத்தை மற்றொரு நாடு மறைமுகமாக விமர்சிப்பது வியப்பை ஏற்படுத்தியுள்ளது.


பொது அறிவு - Tamil Nadu Railway Recruitment 2019 Exam: Tnpsc group 4 questions and answers download pdf study material in tamil


ஜீவா முதல் முதல் கிடைத்த சம்பளப் பணத்தை புரட்டிப் புரட்டிப் பார்க்கிறான். கஞ்சிபோட்டு வெளுக்கப்பட்ட துணிபோல் மடமடப்புக் குறையாத புத்தம் புதிய தாள்கள். ஒரு தாளை எடுத்து முகர்ந்த போது புதுமையான வாசம் ஒன்று நாசியில் புகுவதாக உணர்ந்தான். கண்களில் நீர்முத்து ஒன்று தெறித்து திவாகரம் போல் உருண்டோடிக் கீழே விழுகிறது. இந்த நாளுக்காக அவன் எவ்வளவு போராட வேண்டியிருந்தது.? அவனுக்கு இத்தாலி விசா கிடைத்தபோது அவனுடைய குடும்பம் அடைந்த எல்லையற்ற மகிழ்ச்சி அவன் நினைவுக்கு வருகிறது. அந்த மகிழ்ச்சியின் பின்னணியில் பல காரணங்கள் இருந்தன.. கலையரசி, செல்லத்துரை தம்பதியினருக்கு மூன்று பெண்களுக்கு நடுவே பிறந்த ஒரே மகன் ஜீவா. செல்லத்துரை லொரி ஓட்டுனர்.அவரது உழைப்பினால் அவர்கள் குடும்பம் ஓரளவு வசதியுடனேயே இருந்தது.ஆனால் 2006 ஆம் ஆண்டு மட்டக்களப்புக்கு லொரியை ஓட்டிச் சென்றவர் திரும்பவே இல்லை. அவருக்கு என்ன நடந்தது என்பது இன்றுவரை தெரியாதிருந்து வருகிறது. .ஜீவாவின் மூத்த அக்கா கமலினி இச்சம்பவத்துக்கு முன்பே இயகக்த்துக்கு போய்விட்டா.ஜீவாக்கு அப்பொழுது 17 வயது.அவனுக்கு கீழ் கஸ்தூரியும் சுதர்சினியும் பருவமெய்தியிருந்தனர். செல்லத்துரையின் திடீர் மறைவு தந்த அதிர்ச்சியிலிருந்து கலையரசி சுதாகரிக்க முன்னமே ஜீவா வேறு இயக்கத்துக்குப் போய்விட்டான். அவனை மீட்டெடுப்பதற்குள் கலையரசிக்கு உயிர் போய் வந்துவிட்டது. தகப்பனில்லாதது,வீட்டுப்பொறுப்பு என்ற காரணங்களுடன் குடும்பத்தில் ஒருத்தியாக கமலி இயக்கத்தில் இருந்தமையும் அவள் இயக்கத்தில் பொறுப்பான பதவியில் இருந்தமையும் மீட்டெடுப்பதைச் சாத்தியமாக்கின. ஆனாலும் ஜீவா மீண்டும் இயக்கத்துக்குப் போய்விடுவனோ என்ற பயம் கலையரசிக்கு இருந்துகொண்டே இருந்தது. அதனால் அவனை எப்படியாவது வெளிநாட்டுக்கு அனுப்பிவிடவேண்டுமென்று துடித்துக்கொண்டிருந்தா. தெரிந்தவர்களிடம் எல்லாம் விசாரித்து வெளிநாட்டுக்குச் செல்வதற்கான வழிவகைகள் சிலவற்றைத் தெரிந்து வைத்திருந்தா. அந்தச் சமயத்தில் தான் இத்தாலியிலிருந்து கலையரசியின் தம்பி முறையான கணேசன்,அவர்கள் வீட்டுக்கு வந்திருந்தார். . குசல விசாரிப்புக்களின் பின் தனது மனக்கிடைக்கையை அவரிடம் வெளியிட்டா கலையரசி. “தம்பி!அவரும் போன இடம் தெரியாமல் போயிட்டார். மூத்தவளும் இயக்கத்துக்குப் போயிட்டாள். நான் இரண்டு குமர் பிள்ளைகளை வைச்சிருக்கிறன். ஏதோ காணியில,வயலில எண்டு வருகிறத வைச்சு குடும்பத்த ஓட்டிரன். இவன் ஜீவா தலைஎடுத்தாத் தான் இந்தக் குடும்பத்துக்கு விடிவுகாலம் கிட்டும்”. “ஓமக்கா சீதனம் குடுக்கவாவது ஜீவா உழைக்க வேணும் தானே.” “ஓம் ஓம் அங்கதான் தம்பி உம்மட உதவி தேவைப்படுது. இத்தாலியில ஏதோ விசா குடுக்கிறாங்கள் எண்டு கேள்விப்பட்டனான் .நீர் மனம் வைச்சா ஜீவாக்கும் விசா எடுத்துத்தராலாம் தானே ” மிகவும் மன்றாட்டமாய் அவவின் குரல் குழைந்து வெளிப்பட்டது. “ஓமக்கா இப்ப விசாக் குடுக்கிறாங்கள்தான் .ஆனா ஒரு,,, முப்பது இலட்சம் அளவில செலவாகும் . நீங்கள் இப்ப இருக்கிற நிலையில அதக் குடுக்கிறது கஸ்டம் தானே!” உள் நோக்கத்துடன் மிக நாசூக்காகக் கணேசன் கூறுகிறார். வெளிநாடுளுக்கு செல்ல முகவர்கள்30 இலடசம் வரை கேட்கிறார்கள் என்பதும் உண்மைதான் இத்தனை பணத்தை தன்னை அடைவு வைத்தால் கூட புரட்ட முடியாது என்பது கலையரசிக்குத் தெரியும். காணி பூமியை வித்து ஏயன்சிக்காரரிடம் பணம் கொடுத்தால் கூட பிரச்சினையில்லாது வெளிநாட்டுக்கு அழைத்துச் செல்வார்களா என்பதும் சந்தேகம்தான். கணேசனைவிட்டால் தனக்குப் போக்கிடம் இல்லை என நினைத்தவவாய் நம்பிக்கையை இழக்காமல் கணேசனிடம் கேட்டா. “தம்பி! உமக்கு ஜீவா இயக்கத்துக்கு ஒடிப்போனது தெரியும்தானே,,. எங்கட நிலையைக் காட்டி ஒருமாதிரி மீட்டெடுத்துவைச்சிருக்கிறன் .திரும்பவும் போய்விடுவானோ எண்டு பயமாக் கிடக்குது.நீர் அவனை கூப்பிட்டு அவனுக்கு ஒரு வேலை எடுத்துக் கொடுத்தீர் எண்டால் அவன் நீர் கூப்பிடச் செலவழிச்ச காசு முழுவதையும் உழைச்சுத்தருவான் தானே.” “என்னக்கா இப்படிச் சொல்லுறீங்கள்... வேலை என்ன அங்க கொட்டிக் கிடக்குதே. ஜீவா உழைச்சுத்தாரத்துக்கு?இத்தலிக்காரனே வேலையில்லாமல் இருக்கிறான்” “அப்பிடிநீர் சொல்லக்கூடாது தம்பி .நீர் அங்க ஒரு சுப்பமார்கெற் வைச்சிருக்கிறதா உம்மட மனிசி சுஜாத்தா சொன்னவா, அதில அவனுக்கு ஒரு வேலை போட்டுக் கொடுக்கலாம்தானே. ?” இதனைச் சொல்லும்போது “மனிசி எல்லா விசயத்தையும் தெரிந்து வைத்துக்கொண்டுதான் பேசுது”என எண்ணிக்கொண்டார் கணேசன். “எந்த வேலை செய்யிரதெண்டாலும் மொழி முதலில தெரிய வேணும் . சுப்ப மாக்கற்றில வேலை செய்யிற தெண்டால் சும்மாவே. இத்தாலிக்காரங்களே என்ற மாக்கற்றில வேலைசெய்ய போட்டி போடிறாங்கள். அவங்கள விட்டிட்டு இத்தாலியில அனா ஆவன்னா தெரியாத ஜீவாவை எடுத்து நான் என்ன செய்யிறது.” கணேசனின் சுப்ப மாக்கெற் ஒன்றும் மிகவும் பெரியதல்ல .ஆசிய, தென்னமேரிக்க பொருட்களை விற்கும் சிறிய மாக்கற் தான். உண்டியலும் செய்வதால் நால்வர் வரை வேலைக்குத் தேவைப்பட்ட போதும் சம்பளம் கொடுக்க வேண்டும் என்பதற்காக இருவரை மட்டும் வேலைக்கு வைத்திருந்தார் .அங்கு உதவியாளராக நிற்கும் நபருக்கு இத்தாலி மொழி பேசுவது கட்டாயமானதாக இருக்காது என்பதும் கணேசனிடம் வேலைக்கு வரும் தமிழ் பெடியல் வேலைப் பழு காரணமாகவும் கணேசன் அவர்களை நடத்தும் விதம் காரணமாகவும் ஆளைவிட்டால் காணும் என அலறியோடுவதும் வேறு கதை.இதனால் மாதத்துக்கு ஒரு வேலையாள் என எடுத்துக்கொண்டிருந்தார். ஜீவாவைக்க் கூப்பிட்டால் நீண்ட காலம் வேலைவாங்கலாம் .அவருக்கு கலையரசி தானாக வந்து வலையில் விழுந்தது மகிழ்ச்சியைத்தந்தது. “தம்பி! ஜீவா கெட்டிக்காறன் . அவன் வேலைக்குக் கள்ளப்ப்படுகிறவனில்ல. அங்க வந்தால் வேலைசெய்து எப்படியும் உம்மட கடன அடைச்சுப்போடுவான்.” எப்படியாவது கணேசனை சம்மதித்துவிடச் செய்து விட வேண்டும் என்ற வேகத்தோடு கெஞ்சுகிறா கலையரசி. இதுதான் சரியான சந்தர்ப்பம் என்று கணித்தவராய் கணேசன் தனது திட்டத்தை முன்வைக்கிறார்.விட்டில்பூச்சி விளக்கில் வந்து விழுந்தால் விளக்கின் குற்றமல்லவே. “அக்கா நாங்கள் ஓண்டுக்க ஒண்டு. உங்களுக்கு உதவி செய்யிறது என்ற கடைமை. நான் ஜீவாவை இத்தாலிக்குக் கூப்பிடுகிறன். ஆனா ஒரு நிபந்தனை.” நிபந்தனை என்றவுடன் சிறிது தயக்கம் மனதில் தோன்றினாலும் அதை மறைத்து “என்ன அது ?என்ன எண்டாலும் நாங்கள் ஏற்றுக்கொள்கிறம்” அவசரமாகச் சொல்லுகிறா கலையரசி. “ஜீவா என்ற கடையில மூண்டுவருசம் சம்பளமில்லாமல் வேலை செய்ய வேணும். அதுக்கு ஓமெண்டால் நான் ஏற்பாடு செய்யிறன். ” கலையரசிக்கு இந்த நிபந்தனை மிகச் சாதாரணமாகத் தெரிகிறது. “அதுக்கென்ன காசில்லாமல் கூப்பிடுகிறதுக்கு அவன் செய்யத்தானே வேணும்.” எழுதப்படாத ஒப்பந்தம் ஒன்றை நிறைவேற்றிய சந்தோசத்தில் கணேசன். தங்கள் இக்கட்டுக்கள் எல்லாவற்றிலிருந்தும் மீட்க வந்த தேவதூதனாக கணேசன் கலையரசியின் கண்களுக்கு தெரிகிறார். மனமெல்லாம் நன்றியாய் அவருக்கு விடைகொடுக்கிறா கலையரசி. விசா வந்தபோது ஜீவாவும் காற்றில் பறந்தான்..அவனுக்கு கார் ஓடுவது என்றால் அலாதியான பிரியம். செல்லத்துரையிடம் லொரியைத்தவிற ஒரு மொரிஸ் மைனர் காரும் நின்றது.பன்னிரண்டு வயதிலேயே தகப்பனின் உதவியுடன் கார் ஓடப் பழகியிருந்தான். வெளிநாடுகளில் அவனது நண்பர்கள் பலர் பென்ஸ், அவுடி ஏன் ஃபெராரி போன்ற மிக விலை உயர்ந்த புதிய மொடல் கார்களின் முன் மிகவும் ஸ்ரைலாக நின்று படம் எடுத்து அனுப்புகிறார்கள்..மாதம் மாதம் குடும்பத்துக்குச் சுளையாகப்பணம்வேறு கொடுக்கிறார்கள். காரில் உள்ள மோகமும் சம்பாதிப்பதில் ஏற்பட்ட ஆசையும் வெளிநாட்டை சொர்க்க பூமியாய் கருத வைத்தது. இலட்சியத்துக்காய் இயக்கத்துக்குப் போனவன் இன்று வெளிநாடுசெல்வதையே இலட்சியமாக்கக் கொண்டுவிட்ட போது இளவயசு ஆசைகளும் கனவுகளும் அவனிடம் வந்து ஒட்டிக்கொண்டன. கனவுகள் பலவற்றைச் சுமந்துகொண்டு விமானத்தில் பறந்தான் ஜீவா. அவனை அழைத்துச்செல்ல சற்றுத்தாமதாமகவே கணேசன் விமான நிலையத்துக்கு வந்தார். “தம்பி! மிலானோவில கடைக்கு சாமாங்கள் வாங்கினதில நேரமாச்சுது மன்னிச்சுக்கொள்ளும்” தம்மில் பெரியவரான கணேசன் தன்னிடம் மன்னிப்புக்கேட்டது ஜீவாவின் மனதைத் தொட்டு விட்டது. கணேசன் நல்லவர் அன்பானவர் என அப்பொழுது எண்ணிக்கொண்டான். ஆனால் இரண்டு மூன்று நாள்களில் அந்த எண்ணத்தில் மண்விழுந்தது. விமான நிலையத்திலிருந்து பண்ணிரண்டுமணிக்கு வீடு வந்து சாப்பிட்டுவிட்டு படுத்தவனுக்கு சில மணிநேரம் புது இடமாதலாலலும் மனக்கிளர்ச்சியினாலும் தூக்கம் வரவில்லை. மூற்றுமணியளவில் கண்னயர்ந்தவனை அதிகாலை ஐந்து மணிக்கு கணேசன் வந்து எழுப்பினார். அந்த நிமிடத்திலிருந்து அவனது ஊழியம் தொடங்கியது. இரண்டு வருடங்களாக இடைவிடாது தொடர்ந்தது. வீட்டில் ஒரே ஆண்பிள்ளை என்றதால் துரும்புகூட எடுத்துப்பழக்கம் இல்லாத ஜீவா கணேசன் வீட்டில் முழு நேர வேலையாளாக மாற வேண்டியிருந்தது. கணேசன் ஐந்து மணிக்கு எழும்பிவிடுவார், அவர் முதலில் எழுப்புவது ஜீவாவைத்தான், ஜீவா குளியலறைக்கு போய் வந்தவுடன் அவனுக்கு அவரால் தேனீர் வழங்கப்படும் .அதுதான் ஜீவா பின்பு செய்யும் வேலைகளுக்கு எல்லாம் அச்சாரமாய் அமையும், இருவரும் திங்கள் வியாழன் ஆகிய இரண்டுநாள்களில் பொருடகள் கொள்வனவு செய்ய மிலானுக்கு போவார்கள். பொருட்களை வானில் ஏற்றும் பொறுப்பு முழுவதும் ஜீவாவின் தலையில் விடியும். பத்து மணிக்கு ரப்பாலோ வந்தால் இரவு பன்னிரண்டு மணிவரை கடையினை விட்டு நகர முடியாது.கடை வேலையும் சும்மா இல்லை . ரப்பாலோ என்ற சிறு நகரத்திற்கும் அதனை அண்டிய நகர் பகுதிகளுக்கும் ஆசிய, தென்னமேரிக்கப் பொருட்கள் விற்கும் ஒரே கடை இதுவாதலால் வாடிக்கையாளர்களுக்கு குறைவில்லை. கடையொடு உண்டியலும் நடத்துவதால் கடையின் வியாபாரம் அதிகம்தான். தமிழர்கள், சிங்களவர் , தென்னமேரிக்கர் என்று எப்பொழுதும் சனமாகவே இருக்கும். ஜீவாவுக்கு கடையில் சாப்பிடுவதற்கு 15நிமிடங்கள் கிடைக்கும் ஒரு நாளில் 16 மணித்தியாளத்தில் ஒரு மணித்தியாளமளவில் மட்டும் இருப்பதற்கு வாய்ப்பு கிடைக்கும். மிகுதிப் 14 மணித்தியாளங்கள் தொடர்ச்சியாக வேலையிருக்கும். பம்பரம் போலச் சுழர வேண்டியிருக்கும் மற்றைய ஐந்து நாட்களில் எட்டு மணிக்கு கடையில் வேலை தொடங்கும். இடையில் கணேசனின் பிள்ளைகளை பாடசாலைக்கு கொண்டுசெல்வது படசாலையிலிருந்து எடுத்துவருவது வீட்டுக்கான பொருட்களை வாங்குவது போன்ற கொசுரு வேலைகள் பல. ஜீவா வந்து இந்த இரண்டு வருடங்களில் ஒருநாள் தவறாது இப்படித்தான் அவன்பொழுதுகள் கழிந்தன. கணேசன் ஜீவாவை இத்தாலிக்கு அழைப்பதற்கு, மொத்தமாகவே முத்திரைக்கு 16 யூரோக்கள் மட்டுமே செலவழித்தார் என்ற உண்மையை ஜீவா இத்தாலிக்கு வந்த சில நாட்களிளேயே அறிந்து கொண்டான். ஆனால் தான் ஏயென்சிக்கு 20,000 யூரோக்களைச் செலவழித்ததாகவும் அவன் அவர்களது உறவினன் என்பதால் வீட்டில் ஒரு அறையும் சாப்பாடும் உடுப்பும் கொடுப்பதால் தனக்கு அவன் பொருட்டு 400 யூரோக்கள் செலவாகிறது என்றும் பலமுறை ஜீவாவின் காது படவே பலருக்கும் சொல்வார்..உண்மையில் அவன் அவர்கள் வீட்டு வரவேற்பறையில் உள்ள செற்றியில்தான் படுக்கிறான் என்பதும் கணேசனின் பழைய உடைகளையே உடுக்கிறான் என்பதும் வேறு விடயம். அவனது சொந்தச் செலவுக்காக மாதத்துக்கு 50 யூரோக்களையாவது வழங்குமாறு அவரது மனைவி சுஜாத்தா சொன்னாலும் “அவன் அந்தப் பணத்தைக் கொண்டு எங்காவது ஓடிவிடுவான்” எனக் கூறி மறுத்துவிடுவார்.குடும்பத்தினரிடம் ரெலிபோன் கதைப்பதற்கு மட்டும் அவர்கடையில் இருக்கும் காட்டில் மாதத்தில் இரண்டு மூன்றை கொடுத்துவிடுவார். ஜீவா தனது கஸ்டங்கள் எதையும் தாய்க்கோ சகோதரிகளுக்கோ சொல்வதில்லை.அவ்வாறு சொல்வதால் எந்தப்பயனும் இல்லை என்பதுடன் அவர்களைத் தேவையில்லாது கவலைப்படுத்த அவன் விரும்புவதில்லை. கணேசனின் மான்மியமாக பிறர் உழைப்பை உருஞ்சுவதை மட்டுமே சொல்லிவிடமுடியாது. கணேசன் சரியான கொதியர்,ஜீவா கவலையீனமாகச் சிறு தவறு செய்தால் கூட அன்றுமுழுவதும் கருணகொடூரமாகத்திட்டுவார். .வறுத்து எடுத்துவிடுவார். பலசமயங்களில் யாரோ செய்த தவறுக்காகக் கூட ஜீவா திட்டுவாங்கியிருக்கிறான். நிதானம், பொறுமை, மனிதாபிமானம் என்ற சொற்களுக்கு கணேசனின் அகராதியில் இடம் இல்லை. திட்டும் போது ஜீவாவின் குடும்பத்தினையும் இழுத்துத் திட்டுவார். “கொம்மா என்ற காலில விழுந்து உன்ன இங்க கூப்பிடச் சென்னவா”எனத்தொடங்கி பிச்சைக்காரக் குடும்பம் என்று முடிவுரை செய்வார் . இந்த நேரங்களில் ஜீவாவின் மனம் கொதித்துப்போகும். பல தடவைகள் இழுத்துவைத்து அடித்து நொருக்கினால் என்ன என்றுகூடக் கைத்துறுதுறுக்கும். ஆனால் அவரை விட்டு வெளியேறி எங்கு செல்வது? பாஸ்போட் அவரிடம் இருந்தது. டொக்கிமன்ஸ் செய்து தருவதாகக் கூறி அலைகழித்துவந்தார் குடித்து நிறை வெறியிலிருக்கும் போது மட்டும் கணேசனின் மனச்சாட்சி விழித்துக்கொள்ளும் போலும்.அப்பொழுது மட்டும் அன்பொழுகப் பேசுவார்.மிகவும் மலிவான சரக்குகளைக் கடையில் இருந்து எடுத்துவந்து மற்றவர்களையும் குடிப்பதற்கு ஊக்குவிப்பார். “ஜீவா!ஊனக்கு நாளைக்கு சம்பளம் போட்டுத் தாரதோடு பத்து நாள் லீவும் தாரன்” பக்கத்தில் அவர் மனைவியின் தம்பி சிவக்குமார் கொஞ்சமாகக் குடிப்பவன் . “நீங்கள் இப்பிடிச் சொல்லுவியல் ஆனா கண்ணில காசக் காட்ட மாட்டியல்.” எனத் தன் எரிச்சலை வெளியிடுவான். “இளம் வயதில் வேலை மட்டும் செய்தால் போதாது உலகை உல்லாசமாக அனுபவிக்க வேணும்” என்று கூறியபடி மதுக்கிளாசை ஜீவாவிடம் நீட்டுவார். ஆனால் விடிதந்ததும் குடிகாரன் பேச்சு விடிஞ்சாப் போச்சு கதைதான். அன்று காலை கணேசனுடன் ஜீவா விசா கொடுக்கும் அலுவலகத்துக்குப் போயயிருந்தான்.கணேசனுக்கு ஜீவாவுக்கு விசா எடுத்துக்கொடுப்பதற்காக தனது நேரத்தைச் செலவிடுவதிலோ சிறுபணத்தைக் கூடச் செலவிடுவதிலோ விருப்பமோ அக்கறையோ இல்லைத்தான். ஆனால் விசா இல்லாது கடையில் அவனை வேலையில் வைத்திருப்பது சட்டப் பிரச்சினையாக அமையுமாதலால் சிலகாலம் அலைகழித்துவிட்டு பின்னரே விசாவுக்கான விண்ணப்பத்தை அனுப்பியிருந்தார். ஜீவாவின் விசா ஐந்து வருடங்களுக்கு நீட்டிக்கப் பட்டிருந்தது. அதனைஜீவா பெற்றவுடனேயே அந்த விசாவையும் பாஸ்போட்டையும் அவனிடமிருந்து பறிக்காத குறையாக வாங்கி தான் கவச குண்டலம்போல என்றுமே தனது தோள்களில் மாட்டிக் கொள்ளும் பையில் வைத்துக்கொண்டார் கணேசன். அன்றிரவு கடை வேலை முடிந்ததும் வழமை போல மது அருந்த தொடங்கிங்கி அதில் மயங்கியும் போனார் கணேசன். அவர் தோளில் போட்டிருந்த பையில் தனது பாஸ்போட் இத்தியாதிகள் இருக்கிறது என்பது ஜீவாவுக்கு நன்கு தெரியும். அவன், கல்லுழிமங்கனான கணேசனிடம் தனது சாதுரியமான பேச்சாற்றலால் ஒருவாறு அவற்றை வாங்கிவைத்துக் கொண்டான். சிவக்குமார் கணேசனின் மைத்துனன் என்றாலும் அவன் கூட அவரைவிட்டு தப்பியோடவே விரும்பினான்.. அதனால் அவன்கூட மனதுக்குள் ஜீவாவைப் பாராட்டியவனாக கண்டும் காணாதவன் போல் இருந்துவிட்டான். அதன் பின்பு ஒரு நாளைக் கூட வீணாக்கவில்லை ஜீவா. ஏனெனில் கணேசனுக்கு எப்பொழுது என்றாலும் ஜீவா வாங்கிவைத்தவை பற்றிய ஞாபகம் வரலாம். இத்தாலியில் ரப்பாலோ நகர் விட்டு கணேசனுக்குத் தெரியாது சுவிஸ்சுக்கு ஓடிவிட முடிவெடுத்து அதற்கான வழிவகைகளையும் தேடிக்கொண்டான். ஜீவாவின் பாடசாலை நண்பன் ரகு, சுவிசில் இருந்தான் . அவன் சுவிஸ் போடருக்கு ஜீவா வந்தால் தான் அவனை சுவிசுக்குள் அழைத்துச் செல்வதாக வாக்களித்திருந்தான்.திங்கள் முதல் வெள்ளிவரை மாலை ஐந்து மணிவரை போடருக்கு அருகில் உள்ள தொழிற்சாலையில் அவனுக்கு வேலை .இந்த நேர இடைவெளியில் எப்பொழுது வந்தாலும் ஜீவாவைக் கூட்டிச்செல்வதாகவும் அதன்பின் தானே எல்லாவற்றையும் பார்த்துக் கொள்வதாகவும் ரகு சொல்லியிருந்தான். சுவிசுக்கு போவதானல் ரயிலுக்கு 30 யூரோக்கள் தேவை. 20 யூரோ வருடப்பிப்பிறப்பிக்கு கைவிசேடமாக சுஜாத்தாக்கா தந்த காசு இருந்தது. மேல கீழ இருந்தாலும் ஒரு 25 யூரொ இன்னும் இருந்தால் போதுமானது. கடையில் எடுக்க முடியாது .. கல்லா எப்பொழுதும் கணேசனிடமோ அவரது மைத்துனன் சிவகுமாரிடமோதான் இருக்கும். அவர்கள் அசந்திருக்கும் வேளையில் எடுத்துவிடலாம்தான். ஆனால் சி.சி.டி கமராவில் பார்த்துவிட்டு ரெண்டாயிரம் மூன்றாயிரத்தை களவெடுத்துவிட்டு ஓடிவிட்டான் என உடனடியாகக் கணேசன் பொலிசுக்கு சொல்லுவார். அதன்பின் அதோகதிதான். யாரிடமாவது கடன் பெற்றால் பயமில்லாது சுவிசுக்கு போகலாம் என எண்ணியிருந்தான் . யாரிடம் கேட்பது என்பதுதான் தெரியவில்லை.. சிவக்குமாரிடம் கேட்டால் ஆயிரம் கேள்வி கேட்பான்.வேலையிலேயே மூழ்கியிருந்ததால் உள்ளூரில் நெருங்கிய நண்பர்களாக யாரையும் அவன் சம்பாதித்துக் கொண்டிருக்கவில்லை. அன்று சங்கரியக்கா கடைக்கு சில பொருட்களை வாங்க வந்தா. அவ வாங்க வந்த பொருட்களில் அவகேட்ட வகையான மிளகாய்த்தூள் கடையில் இல்லை. மகசீனில் தான் எடுக்க வேண்டும் . சங்கரியக்காவுக்கு சமையல் அவசரம் போலும்.. எனவே தூளைப் பின்பு எடுப்பதாக சொல்லிவிட்டு காசை கொடுத்துவிட்டு மற்றைய பொருட்களைமட்டும் எடுத்துச்சென்றா . சிவக்குமார் அவவைச் சிரமப்பட வேண்டாம் என்றும் மிக அருகில் இருப்பதால் ஜீவாவிடம் பொருளை கொடுத்திவிடுவதாகவும் சொன்னான். சங்கரி அக்கா பற்றி ஜீவாக்கு அதிகம் தெரியாதுதான். ஜீவா வேலை செய்த தமிழ் கடையின் வாடிக்கையாளர்களில் ஒருவ என்பதுடன் அக்கடை அமைந்த அப்பாற்மண்டில் வசிக்கிறவ, என்ற இரண்டு விடயங்கள் மட்டுமே அவன் அறிந்தவை. “சங்கரியக்கா நல்லவபோல இருக்கிறா. அவவிட்ட காசு கேட்டா என்ன? இப்பொழுது பத்துமணி. பதினொருமணிக்கு சுவிசுக்கு போகும் ரெயினை எடுத்தால் இரண்டுமணிக்கு சுவிஸுக்கு பொயிடலாம்” என்று எண்ணியவனாய் உடனேயே விரைவாகச் செயற்படத் தொடங்கினான். மகசீனில் இருந்து தூள் போத்தலை எடுத்துக்கொண்டு தனது செல்போன், கடவுச் சீட்டு,விசா இருக்கிறதா என்று உறுதிசெய்து கொண்டான். கூடவே தான் முன்பே மகசினில் ஒளித்து வைத்திருந்த அத்தியாவசியமான உடைகள் கொண்ட பையையும் எடுத்துக்கொண்டான். சிவக்குமார் கல்லாவில் மும்மரமாக இருந்ததால் பையைக் கவனிக்கவில்லை என்பதை உறுதிசெய்துகொண்டு கடைக்கு வெளியில் வந்தான். சங்கரி அக்காவின் வீட்டு அழைப்புமணியை அழுத்தினான். சங்கரி அக்காவிடம் தூளைக் கொடுத்துவிட்டு தயங்கிநின்றான். “என்ன தம்பி என்னவும் வேணுமே ?” என்றா சங்கரி “ஓமக்கா எனக்கு 25 யூரோ இருந்தாத் தாங்கோ. ரெண்டு நாளில திருப்பித்தாரன்.” “சரி தம்பி ” என்றவ தனது கைபைக்குள் காசினைத்தேடி எடுத்து வந்தா. “தம்பி என்னட்ட 50 யூரோ தாள் தான் இருக்கு, நீர் இதப்பிடியும்.” உண்மையில் ஜீவா அவவிடமிருந்து பணம் கிடைக்குமா என்ற சந்தேகத்துடந்தான் தயங்கிதயங்கிக் கேட்டிருந்தான். அவன் கேட்டதில் கூடிய காசு கிடைத்திருந்தது. அவவின் காசைத் திருப்பிக் கொடுக்கப்போறதில்லை என்பது வேறு ஜீவாவுக்கு ஒரு மாதிரியாகவிருந்தது, கண்களில் இருந்து கண்ணீர் வருவதை அவவுக்கு தெரியாது மறைக்க முற்பட்டபடி அவ கொடுத்த காசைப் பெற்றுக்கொண்டான். “நன்றி அக்கா. இந்த உதவிய நான்உயிர் இருக்கிறவரை மறக்கமாட்டன்” “என்ன இவன் சொற்பமான பணம் கொடுத்ததுக்கு இப்பிடிப் பெரிய வார்த்தை கூறுகிறானே” என்று எண்ணியவவாகப் “பறுவாயில்ல தம்பி” என விடை கொடுத்தா. இத்தாலியில் இருந்து வெளியேறி மூன்று மாதங்கள் ஆகிவிட்டன. இப்பொழுதுதான் முதல் சம்பளத்தை எடுத்திருக்கிறான். மறுபடியும் தாள்களை எண்ணிப் பார்க்கிறான்.அ தில் சங்கரியக்காவின் முகம் தெரிவதாக ஒரு பிரமை தட்டுகிறது ஜீவாக்கு. வெளியில் பெய்த வெள்ளை மழைச் சாரலினால் யன்னல் கண்ணாடிகளில் நீர்த்திவலைகள் சொட்டிக்கொண்டிருந்தன. கதிரவனின் மஞ்சள் ஒளி யன்னலைத் தாண்டி உள்ளே பரவியிருந்தது. நேரத்தைப் பார்க்கிறேன். மணி பத்தை காட்டுகிறது.வழமையாக இப்பொழுது வேலைக்கு போயிருக்கவேண்டும்,கொரோனா ஊரடங்கில் உலகமே ஸ்தம்பித்திந்தது,அதனால் நேரம் பற்றி எந்த ... தங்கம்மாவுக்கு தலைக்குமேல் வேலை கிடந்தது. அந்தக் காலத்துப் பாணியில் அமைக்கப்பட்ட பெரிய நாச்சார வீடு. பெயின்ரர்கள் தமது வேலையை முடித்துவிட்டுப் போய்விட்டார்கள்.அவர்கள் அகற்றிவைத்த தளபாடங்களை பழைய இடங்களில் ஒழுங்குபடுத்திவிட்டுத்தான் சென்றார்கள், ஆனால் பெயின்ரு நிலத்தில் ஆங்காங்கே சிந்திக்கிடந்தது. பொருட்களில் தூசு படிந்துகிடந்தது .கழற்றிய ...


நடுரோட்டில் கவிழ்ந்த மினி லாரி; மதுபாட்டில்களை அள்ளி சென்ற ‘குடிமகன்கள்’||Mini truck overturned in the middle of the road; ‘Citizens’ take the liquor bottles -DailyThanthi ஜூலை 11, 04:38 AM திண்டுக்கல் தாமரைப் பாடியில் உள்ள டாஸ்மாக் குடோனில் இருந்து வேடசந்தூர் அருகே உள்ள பூத்தாம்பட்டி, எரியோடு, தென்னம்பட்டி ஆகிய மதுபான கடைகளுக்கு மதுபாட்டில்களை ஏற்றிக் கொண்டு மினி லாரி ஒன்று நேற்று மாலை சென்று கொண்டிருந்தது. அந்த லாரியை, திண்டுக்கல் பொன்மாந்துறையை சேர்ந்த பரமசிவம் (வயது 40) என்பவர் ஓட்டினார். அவருடன் சுமைதூக்கும் தொழிலாளர்களான விஜயன் (50), குமரேசன் (40) ஆகியோரும் சென்றனர். திண்டுக்கல்- கரூர் 4 வழிச்சாலையில், வேடசந்தூர் அருகே உள்ள விட்டல்நாயக்கன்பட்டி என்னுமிடத்தில் மினிலாரி சென்று கொண்டிருந்தது. அப்போது திடீரென மினி லாரியின் பின்பக்க டயர் வெடித்தது. இதில் டிரைவரின் கட்டுப்பாட்டை இழந்த லாரி தாறுமாறாக ஓடி, நடுரோட்டில் கவிழ்ந்து விபத்துக் குள்ளானது. அதேநேரத்தில், விபத்தில் சிக்கி காயம் அடைந்த டிரைவர் உள்பட 3 பேரை மீட்க யாரும் முன்வரவில்லை என்பது வேதனையான விஷயமாகவே இருந்தது. விபத்து குறித்து போலீசாருக்கு தகவல் தெரிவிக்கப்பட்டது. ஆனால் நெடுஞ்சாலைத்துறை ரோந்து போலீசார், சுமார் 20 நிமிடத்திற்கு பிறகு தான் அங்கு வந்தனர். போலீசார் வரும்வரை மதுபாட்டில்களை எடுத்து செல்வதிலேயே ‘குடிமகன்கள்‘ கண்ணும் கருத்துமாக இருந்தனர். இதனையடுத்து சம்பவ இடத்துக்கு வந்த போலீசார் அங்கு திரண்டிருந்த குடிமகன்களை விரட்டினர். பின்னர் விபத்தில் காயம் அடைந்த 3 பேரையும் மீட்டு சிகிச்சைக்காக வேடசந்தூர் அரசு மருத்துவமனைக்கு அனுப்பி வைத்தனர். அங்கு அவர்களுக்கு தீவிர சிகிச்சை அளிக்கப்பட்டு வருகிறது. மினி லாரியில் கொண்டு சென்ற மதுபானத்தின் மதிப்பு ரூ.20 லட்சம் என கூறப்படுகிறது. போலீசார் இன்னும் சிறிதுநேரம் தாமதமாக வந்திருந்தால் லாரியில் இருந்த மதுபாட்டில்கள் அனைத்தையும் ‘குடிமகன்கள்’ அள்ளி சென்று இருப்பார்கள். உடைந்த பாட்டில்களை தவிர வேறு எந்த மதுபானங்களும் அங்கே இருந்திருக்காது. அந்த அளவுக்கு ‘குடிமகன்கள்‘ மதுபாட்டில்களை அள்ளி செல்வதில் ஆர்வம் காட்டினர். இந்த சம்பவத்தால் அப்பகுதியில் பரபரப்பு ஏற்பட்டது. இதுகுறித்து போலீசார் வழக்குப்பதிவு செய்து விசாரணை நடத்தி வருகின்றனர். ஊத்துக்கோட்டை அருகே மோட்டார் சைக்கிள்களில் ரூ.1 லட்சம் மதுபாட்டில்கள் கடத்தல் 9 பேர் கைது


source: wikipedia

text: குடசப்பாலை (கருப்பாலை, Holarrhena pubescens) மூலிகையானது மருத்துவத்தில் பயன்படும் சிறுமரமாகும். வலுவான கிளைகளைக் கொண்ட இதன் பட்டை தடிப்புடையதாகச் சொரசொரப்பான பொருக்குகளுடன் பழுப்பு நிறமாக இருக்கும். இதன் பட்டை, இலை, விதை ஆகியன மருத்துவப் பயனுடையவை. இது சீதக்கழிச்சல் போக்க உதவும். மேற்கோள்கள் மூலிகைகள்


100 தலைவர்கள் 100 தகவல்கள்


ஆனாலும் குசும்பா, உன் குசும்புக்கு அளவே இல்லாம போயிடுச்சு நண்பா.


source: fineweb

text: 1..ஆண்மை குறையும்: தொடர்ந்து உடலுறவு கொள்வதால் (இதை சுய இன்பத்துக்கு பொருத்தி பார்க்கவேண்டாம். அந்த ஸ்கூல் வேறு) ஆண்மை குறையும் என்பது சர்வ நிச்சயமாக மூட நம்பிக்கையே. இன்னும் சொல்லப்போனால் விரதம் அது இது என்று மாதக்கணக்கில் இடைவெளிவிடுவதால் தான் குறையும். ஆரோக்கியமான வாழ்வை கொண்டிருப்பவர்/திருமணத்திற்கு முன் காஞ்சானாக இல்லாமல் மாதம் ஒரு முறை /இரு முறை சுய இன்பம் /உடலுறவு கொண்டுவந்தவருக்கு உடலுறவுகளால் ஆண்மை குறையும் வாய்ப்போ கிடையாது. இதை ஒரு உதாரணம் மூலம் விளக்குகிறேன். ஜிம் சென்று பாடி பில்டப் செய்பவர்கள் என்ன செய்கிறார்கள் ? உடலின் உறுப்புகளுக்கு வேலை தருகிறார்கள். அதனால் தான் அந்த பகுதிகளுக்கு ரத்தம் பாய்கிறது. ரத்தக்குழாய்கள் விரிவடைகின்றன. அப்பகுதி வலுப்பெறுகிறது. இதே விதி உடலின் இனப்பெருக்க மண்டலத்துக்கும் பொருந்தும். என்ன ஒரு வித்யாசம் என்றால் உடலுறவு என்பது ஆழமானதாக/டென்ஷனற்றதாக இருந்தால் வாரம் ஒருமுறை என்ற எண்ணிக்கைக்கு வந்துவிடும். இது போன்ற உடலுறவால் ஆண்மை இழப்பு ஏற்படாது என்பதோடு, இறைக்கிற கேணிதான் ஊறும் என்பது போல் ஆண்மை பெருகும் . ஏற்கெனவே முன் பதிவுகளில் சொன்னாற்போல் அவசர அடி, கள்ள அடிகளால் வெத்து ..லு நித்திரைக்கு கேடு என்ற நிலைதான் ஏற்படும். முக்கியமாக பெண்கள் உடலுறவின் பால் அலட்சியபாவம் கொண்டிருக்க காரணம் இந்த நுனிப்புல் மேய்தலும் , எடுத்தேன் கவித்தேன் தனமும் தான். இதனால் பெண்ணுக்கும் பயனில்லை, ஆணுக்கு ஏதோ ஒரு வித ரிலீஃப் கிடைத்தது போலவே இருக்குமே தவிர குற்ற்மனப்பான்மை (அவளுக்கு ஏதும் உறைச்சாப்லயே இல்லயே ) , மீண்டும் ஒரு இன்னிங்ஸ் முயற்சிக்கலாமா என்ற எண்ணம். தப்பிதவறி அதில் தோற்றால் நிரந்தர ஆண்மையின்மையே கூட ஏற்பட்டு விடும். தொடர் உடலுறவுகளால் ஆண்மை குறையவும் வாய்ப்புண்டு. அதற்கு காரணம் சாதாரண ஆரோக்கிய சூத்திரங்களை கூட பின்பற்றாதது. இளைப்பாறவோ, விந்து ஊறவோ போதிய சமயம் தராது முயற்சிப்பது, எதிராளிக்கு விருப்பம் இல்லாத போதும் வீம்புக்கு முயல்வது இதெல்லாம் காலப்போக்கில் ஆண்மைக்கு வேட்டு வைக்கும் இது உறுதி. உண்டவுடன் அதில் இறங்குவது தவறு. (ஏற்கெனவே சொன்னது போல் ஜீரண மண்டலம் வேலை செய்யும்போது இனப்பெருக்க மண்டலம் வேலை செய்யாது. ஒரு வேலை நின்றால் தான் அடுத்த வேலை துவங்கும். உண்ட வுடன் அதில் இறங்கினால் ஜீ.மண்டலம் வேலை நிறுத்தம் செய்யும் இதனால் அஜீர்ணம், அசிடிட்டி, பசியின்மை, வயிற்று வலி இத்யாதி ஏற்படும்) செக்ஸ் பவர் என்பது ஜெனரல் பாடி பவர் மீதே ஆதாரப்பட்டுள்ளது எனவே சாதாரண ஆரோக்கிய சூத்திரங்களை பின் பற்றுவது கட்டாயம். தண்ணீர் நிறைய குடிப்பது, பசித்து உண்பது, போதிய சத்தான உணவு, தேவையான தூக்கம், தேவையான ஓய்வு, சுத்தமான காற்று, சுத்தமான தண்ணீர், உடல் சுத்தம், மனசுத்தம் (அதாங்க செக்ஸ் தொடர்பான டுபுக்குகளை நம்பாதிருத்தல்) எல்லாம் தேவை. இவற்றில் கோட்டை விட்டு அதே வேலையாய் இருந்தால் நாஸ்திதான். ஜோதிடம் தொடர்பான உண்மை: இனப்பெருக்க மண்டலம், விந்து உற்பத்தி, செக்ஸ் பவர்,ஆர்வம் இதற்கெல்லாம அதிபதி சுக்கிரன். இவர் ஒவ்வொரு ராசிக்கும் வருடத்தின் சுமார் பத்து மாதங்கள் ஃபேவர். இரண்டு மாதங்கள் தான் அன் ஃபேவர். எனவே போட்டுத்தாக்குங்க. விசயம் தெரியாம சுக்கிரன் ராசிக்கு 3,10 ல இருக்கும்போது பெண்டாட்டி மேல பாஞ்சா நாஸ்தி தான். அதே போல சுக்கிரன் நீசம் பெறும்போதும் (கன்னியில்) யுத்த காரகனான செவ்வாய், நிழல் கிரகங்களான ராகு, கேது , பாவ கிரகங்களான சனி, சூரியன், ஆகியோருடன் சேரும்போது சமாச்சாரம் ரிவர்ஸ் அடிக்கும். டேக் கேர். பை தி பை சுக்கிரன் சந்திரனுடன் சேரும்போது அந்த விசயத்தில் புது புது கற்பனைகள் தோன்றும் . தூள் கிளப்பாலாம் தொடர் உடலுறவுகளால் கவர்ச்சி குறையும் ஞா சக்தி குறையும் என்றும் நம்பிக்கைகள் நிலவுகின்றன. இதெலாம் டுபுக்குதான். என்ன ஊரான் மனைவிக்காகவோ, ஊரான் பெண்ணுக்காகவோ ( அதாங்க காதல் ) ஜொள் விட்டு ஸ்கெட்ச் போடும்போது அந்த விசயத்துமேல கான்சன்ட்ரேஷன் அதிகமாகி மத்த விசயத்துல கோட்டடிச்சுருவிங்க (முக்கியமா பரீட்சை ) காது, ஜான்சன் பட்ஸ் இந்த இரண்டுக்கும் உள்ள உறவு தெரியும். காதுக்குள்ள எதையும் போட்டறியாத பார்ட்டி பட்ஸை அப்படி காட்டினா போதும் உடம்பே சிலிர்க்கும் . அட் தி சேம் டைம் வேற ஒரு பார்ட்டி நூறு /இரு நூறு கொண்ட பட்ஸ் பாக்கெட்கை பக்கத்ல வச்சிக்கிட்டு கையும் காதும் சும்மாதானே இருக்குனு போட்டுக்கிட்டே இருந்தா எண்ணாகும் ? அதே கதை தான் இதுலயும். டூ மச் ஈஸ் ஆல் வேஸ் பேட் அளவுக்கு மிஞ்சினால் அமுதமும் நஞ்சு புரியுதுங்களா ?:


வேறு மொழிகள் | தமிழ்ப் பகுதி | ஆங்கிலப் பகுதி கற்பனாவாத சோஷலிசமும் விஞ்ஞான சோஷலிசமும் (ஃபிரெடெரிக் ஏங்கெல்ஸ்) தமிழாக்கம்: மு.சிவலிங்கம் அத்தியாயம்-2 [இயக்கவியலும் வரலாற்றுப் பொருள்முதல்வாதமும்] இதற்கிடையில் 18-ஆம் நூற்றாண்டின் ஃபிரெஞ்சுத் தத்துவத்துடன் கூடவேயும் அதற்குப் பின்பும், புதிய ஜெர்மன் தத்துவம் உதித்தெழுந்தது. ஹெகலின் தத்துவத்தில் அது உச்சநிலையை அடைந்திருந்தது. அறிவாய்வின் (reasoning) மிக உயர்ந்த வடிவமாக இயக்கவியலை மீண்டும் எடுத்துக் கொண்டதுதான் ஜெர்மன் தத்துவத்தின் தனிச்சிறப்பு. பண்டைய கிரேக்கத் தத்துவ அறிஞர்கள் அனைவரும் பிறப்பிலேயே இயல்பான இயக்கவியல்வாதிகளாக இருந்தனர். இவர்கள் அனைவருள்ளும் பல்துறை அறிவுசான்றவரான அரிஸ்டாட்டில் (Aristotle) இயக்கவியல் சிந்தனையின் மிகமிகத் தலையாய வடிவங்களை ஏற்கெனவே பகுத்தாய்ந்திருந்தார். இதற்கு மாறாகப் [பிற்காலத்திய] புதிய ஜெர்மன் தத்துவமானது, முக்கியமாய் ஆங்கிலச் செல்வாக்கின் விளைவாக, அறிவாய்வுப் போக்கில் இயக்க மறுப்பியல் பாங்கு (metaphysical mode of reasoning) எனப்படும் போக்குடன் மென்மேலும் இறுக்கமாக ஒன்றிவிட்டது. இயக்கவியலை அறிவுத்திறனோடு விளக்கிக் கூறியவர்கள் (எ-டு: டெக்கார்ட்டே (Descartes), ஸ்பினோஸா (Spinoza)) இதிலும்கூட இருந்தார்கள் என்ற போதிலும் இது நடைபெற்றது. 18-ஆம் நூற்றாண்டின் ஃபிரெஞ்சுத் தத்துவ அறிஞர்கள் அவர்களின் தனிச்சிறப்பான தத்துவார்த்த படைப்புகளில் என்னதான் சொல்லியிருந்த போதிலும், இதே இயக்க மறுப்பியல் பாங்குதான் அவர்கள்மீது ஏறத்தாழ முழுமையாக ஆதிக்கம் செலுத்தியது. இருந்த போதிலும், வரம்புக்குட்பட்ட பொருளில் தத்துவம் என்று சொல்லப்படுவதற்கு வெளியே ஃபிரெஞ்சு நாட்டினர் இயக்கவியலின் தலைசிறந்த படைப்புகளை உருவாக்கினர். டிட்ரோவின் Le Neveu de Rameau [ரமோவின் மருகன்], ரூஸோவின் Discours sur l'origine et les fondements de l'inegalite parmi less hommes [மனிதர்களிடையே சமத்துவமின்மை தோன்றியது பற்றிய ஆய்வுரை] ஆகியவற்றை மட்டும் கவனத்தில் கொள்ளுமாறு நாம் அறிவுறுத்தினால் போதும் [எனக் கருதுகிறேன்]. இந்த இரு சிந்தனைப் பாங்குகளின் தலையாய பண்பினை இங்குச் சுருக்கமாக எடுத்துரைக்கிறோம். பொதுவாக இயற்கையையோ, மனிதகுலத்தின் வரலாற்றையோ, நம் சொந்த அறிவுசார் செயல்பாட்டையோ கவனத்தில் எடுத்துக் கொண்டு ஆழமாகச் சிந்தித்துப் பார்க்கும்போது, முதலில் நாம், உறவுகளும் எதிர்வினைகளும், வரிசைமுறைகளும் தொகுதிமுறைகளும் தமக்குள் முடிவின்றிப் பின்னிப் பிணைந்து சிக்கலாகிக் கிடக்கும் ஒரு சித்திரத்தையே காண்கிறோம். இதில் எதுவும் அப்படியே, அங்கேயே, முன்பிருந்தவாறு தொடர்ந்து இருக்கவில்லை. அனைத்துமே இயங்கிக்கொண்டும், மாறிக்கொண்டும், தோன்றிக்கொண்டும், அழிந்துகொண்டும் இருக்கக் காண்கிறோம். எனவே, முதலில் நாம், இந்தச் சித்திரத்தின் தனித்தனிப் பகுதிகள் இன்னமும் பெருமளவுக்குப் பின்னணியிலே வைக்கப்பட்ட நிலையில், அச்சித்திரத்தை முழுமையான ஒன்றாகவே பார்க்கிறோம். இயங்குகின்ற, சேர்கின்ற, இணைக்கப்படுகின்ற பொருள்களைக் காட்டிலும் அப்பொருள்களின் இயக்கங்களையும், நிலைமாற்றங்களையும், இணைப்புகளையும் மட்டுமே கவனிக்கின்றோம். உலகைப் பற்றிய முதிராத, வளர்ச்சியடையாத, ஆயினும் அகநிலையில் பிழையற்ற இந்தக் கருத்துருவே பண்டைய கிரேக்கத் தத்துவத்தின் கருத்துருவாகும். முதன்முதலில் ஹெராக்லிட்டஸ் (Heraclitus) இதைத் தெளிவாக வரையறுத்துக் கூறினார்: ஒவ்வொன்றும் இருந்துகொண்டும், இல்லாமலும் இருக்கிறது. ஏனெனில், ஒவ்வொன்றும் நிலையற்றதாக இருக்கிறது, இடையறாது மாறிக்கொண்டும், இடையறாது தோன்றிக்கொண்டும், அழிந்துகொண்டும் இருக்கிறது. ஆனால் இந்தக் கருத்துரு, தோற்றங்களுடைய ஒட்டுமொத்தத் சித்திரத்தின் பொதுவான தன்மையைச் சரியாகவே வெளிப்படுத்தினும், அச்சித்திரத்தில் அடங்கியுள்ள உட்கூறுகளை விளக்கிட இது போதுமானதாக இல்லை. அக்கூறுகளைப் புரிந்து கொள்ளாதவரை, முழுமையான சித்திரம் பற்றிய ஒரு தெளிவான கருத்தை நாம் கொண்டிருக்க முடியாது. அக்கூறுகளைப் புரிந்து கொள்ளும் பொருட்டு, அவற்றின் இயற்கையான அல்லது வரலாற்று ரீதியான தொடர்புகளிலிருந்து அவற்றைப் பிரித்தெடுத்து, அவை ஒவ்வொன்றையும் தனித்தனியே அதன் இயல்பு, தனிச்சிறப்பான காரணங்கள், விளைவுகள், இன்னபிற குறித்துப் பரிசீலித்தாக வேண்டும். முதன்மையாக இது, இயற்கை விஞ்ஞானம், வரலாற்று ஆராய்ச்சி ஆகியவற்றின் பணியாகும். பண்டைய காலத்துக் கிரேக்கர்கள் விஞ்ஞானத்தின் இந்தக் கிளைகளை, மிகச்சரியான காரணங்களுக்காக, கீழ்நிலைக்கு உரியனவாக ஒதுக்கி வைத்திருந்தனர். ஏனெனில், இந்த விஞ்ஞானங்களின் மீது செல்வாக்குச் செலுத்த அதற்கான விவரங்களை முதலில் அவர்கள் திரட்ட வேண்டியிருந்தது. இயற்கை சார்ந்த, வரலாறு சார்ந்த விவரங்களை, குறிப்பிட்ட அளவுக்குத் திரட்டியாக வேண்டும். அதன்பிறகே எந்த வகையான விமர்சனப் பகுத்தாய்வும், ஒப்பீடும் இருக்க முடியும்; வகைகளில், படிநிலைகளில், இனங்களில் ஒழுங்கமைக்கவும் முடியும். எனவே, துல்லியமான இயற்கை விஞ்ஞானங்களின் அடிப்படைகளை முதன்முதலாக அலெக்சாண்டிரிய காலகட்டத்தில்[41] கிரேக்கர்கள் உருவாக்கினர். அதன்பின் மத்திய காலத்தில் அரேபியர்கள் உருவாக்கினர். உண்மையான இயற்கை விஞ்ஞானம் 15-ஆம் நூற்றாண்டின் இரண்டாவது பாதியில் தொடங்கியது. அதுமுதற்கொண்டு, தொடர்ந்து அதிகரித்துவரும் வேகத்தில் அது முன்னேறி வந்துள்ளது. இயற்கையை அதன் தனித்தனிப் பிரிவுகளில் பகுத்தாய்தல், இயற்கை சார்ந்த வேறுபட்ட நிகழ்வுப்போக்குகளையும், பொருள்களையும் திட்டவட்டமான இனக்குழுக்களில் வகைப்படுத்தல். அங்ககப் பொருள்களின் அகநிலைக் கட்டமைப்பை அவற்றின் பன்முக வடிவங்களிலும் நுணுகி ஆய்தல் - இவைதாம் கடந்த 400 ஆண்டு காலத்தில், இயற்கையைப் பற்றிய நம் அறிவில் ஏற்பட்ட பிரும்மாண்ட முன்னேற்றப் படிகளின் அடிப்படை நிபந்தனைகள் ஆகும். ஆனால், இந்தவகை ஆய்வுமுறையானது, இயற்கைப் பொருள்களையும் நிகழ்வுப் போக்குகளையும் [பிரபஞ்சத்தின்] பிரும்மாண்டமான முழுமையுடன் அவற்றுக்குள்ள தொடர்புகளிலிருந்து பிரித்துத் தனிமைப்படுத்தி நோக்கும் பழக்கத்தையும், அவற்றின் இயக்கத்தில் அல்லாது ஓய்வில், அவை அடிப்படையில் மாறிகள் (variables) என்ற நிலையில் அல்லாது மாறிலிகள் (constants) என்ற நிலையில், அவற்றின் வாழ்வில் அல்லாது அவற்றின் மரணத்தில் வைத்து நோக்கும் பழக்கத்தையும் மரபுரிமையாக நம்மிடையே விட்டுச் சென்றுள்ளது. பொருள்களை நோக்குவதற்கான இந்த வழிமுறையை பேக்கனும் லோக்கும் இயற்கை விஞ்ஞானத்திலிருந்து தத்துவத்துக்கு இடம் மாற்றியபோது, அது கடந்த நூற்றாண்டுக்கே உரிய தனித்துவமான, குறுகிய, இயக்க மறுப்பியல் சிந்தனைப் பாங்கினைத் தோற்றுவித்தது. இயக்க மறுப்பியல்வாதிக்கு, பொருள்களும் அவற்றின் மனப் பிரதிபலிப்புகளும், கருத்துகளும் தனித்தனியானவை; அவற்றை ஒன்றின்பின் ஒன்றாகவும் ஒன்றை மற்றொன்றோடு தொடர்புபடுத்தாமலும் கணக்கில் எடுத்துக்கொள்ள வேண்டும். அவை நிலையான, நெகிழ்வற்ற, என்றைக்குமாய்த் தரப்பட்ட ஆய்வுப் பொருள்கள் ஆகும். முற்றிலும் ஒத்துப் போகாத முரண்நிலைகளில்தான் அவர் சிந்திக்கிறார். ”அவருடைய பேச்செல்லாம் 'ஆம், ஆம்; இல்லை, இல்லை' என்பதுதான்; அவற்றுக்கு அதிகமாக எதுவாக இருந்தாலும் அது பாவத்திலே பிறந்தது.” அவரைப் பொறுத்தவரை, ஒரு பொருள் இருக்கிறது அல்லது இருக்கவில்லை; ஒரு பொருள் அதுவாகவும், அதே நேரத்தில் வேறொன்றாகவும் இருக்க முடியாது. நேர்நிலையும் எதிர்நிலையும் ஒன்றையொன்று முற்றிலும் விலக்குகிறது; காரணமும் விளைவும் ஒன்றுக்கொன்று விட்டுக் கொடுக்காத முரண்நிலையில் நிற்கின்றன. முதல்பார்வையில் இந்தச் சிந்தனைப் பாங்கு மிகவும் அறிவார்ந்ததாகவே நமக்குத் தோன்றுகிறது. ஏனெனில், இது மேம்பட்ட பொது அறிவுணர்வு (commonsense) என்று சொல்லப்படும் சிந்தனை முறையாகும். இந்த மேம்பட்ட பொது அறிவுணர்வானது, அதற்குரிய நான்கு சுவர்களின் எளிய ஆட்சி எல்லைக்குள் இருக்கும்போது மதிக்கத் தக்கதாகத் திகழ்கிறது. ஆராய்ச்சி என்னும் பரந்த உலகினுள், ஆபத்தான பயணத்தில் அடியெடுத்து வைக்கும்போது, அது விந்தைமிகு அபாயங்களை நேரடியாக எதிர்கொள்கிறது. மேலும், இயக்க மறுப்பியல் சிந்தனைப் பாங்கானது, பரிசீலனைக்கு எடுத்துக்கொள்ளப்படும் குறிப்பிட்ட ஆய்வுப் பொருளுக்குத் தக்கவாறு பரப்பு மாறுபடுகின்ற பற்பல செயல்களங்களில் நியாயப்படுத்தக் கூடியதாகவும், அவசியமானதாகவும் இருப்பினும், இறுதியாக ஒரு கட்டத்தில் அது ஓர் எல்லையை வந்தடைகிறது; இந்த எல்லைக்கு அப்பால், அது ஒருபக்கச் சார்புடையதாக, வரம்புக்கு உட்பட்டதாக, அருவமானதாக, தீர்க்க முடியாத முரண்பாடுகளில் சிக்கி மூழ்கிப் போனதாக ஆகிவிடுகிறது. தனித்தனிப் பொருள்களில் ஆழ்ந்து கவனம் செலுத்துகையில், அவற்றுக்கு இடையேயான தொடர்பினை அது மறந்துவிடுகிறது. அப்பொருள்களின் இருத்தலில் கவனம் செலுத்துகையில், அந்த இருத்தலின் தொடக்கத்தையும் முடிவையும் மறந்துவிடுகிறது. அவற்றின் ஓய்வில் கவனம் செலுத்துகையில் அவற்றின் இயக்கத்தை மறந்துவிடுகிறது. மரங்களைப் பார்க்கும் அது காட்டினைப் பார்க்க முடியவில்லை. [தனிக் கூறுகளை மட்டும் பார்த்து, ஒட்டுமொத்த முழுமையைப் பார்க்கத் தவறுகிறது]. அன்றாட நிகழ்வுகளைப் பொறுத்தவரை நமக்குத் தெரியும், [ஐயமின்றி] சொல்லவும் முடியும். எடுத்துக்காட்டாக, ஒரு விலங்கு உயிரோடு இருக்கிறதா இல்லையா என்று நம்மால் நிச்சயமாகச் சொல்ல முடியும். ஆனால், நெருங்கிச் சென்று ஆய்கையில், பல சூழ்நிலைகளில் இது மிகவும் சிக்கலான கேள்வியாக இருக்கக் காண்கிறோம். சட்ட வல்லுநர்கள் இதை நன்கு அறிவர். தாயின் கருப்பையிலிருக்கும் சிசுவைக் கொல்லுதல் எந்த வரம்புக்கு அப்பால் கொலைக்குற்றம் ஆகிறது என்று அறிவுக்குகந்த ஒரு வரம்பைக் கண்டறியச் சட்ட வல்லுநர்கள் எவ்வளவோ தங்கள் மூளையைக் கசக்கிப் பார்த்தும் பலனில்லை. மரணம் நிகழும் தருணத்தை ஐயமின்றித் தீர்மானிப்பதும் இதேபோல இயலாதது. ஏனெனில், மரணம் என்பது உடனடியாக நடைபெறும் நொடிநேர நிகழ்வன்று, மிகவும் நீடித்ததொரு நிகழ்வுப்போக்கு என்பதை உடலியங்கியல் நிரூபித்துள்ளது. அதுபோன்றே, ஒவ்வோர் அங்கக உயிரினமும் ஒவ்வொரு நொடியும் அதுவாகவும், அதே நேரத்தில் அதுவல்லாததாகவும் இருக்கிறது. ஒவ்வொரு நொடியும் அது வெளியிலிருந்து தரப்படும் பொருளைத் தன்மயமாக்கிக் கொள்கிறது; பிற பொருளை [தன்னுள்ளிருந்து] வெளியேற்றுகிறது. ஒவ்வொரு நொடியும் அதன் உடலில் சில உயிரணுக்கள் மடிகின்றன, வேறுசில உயிரணுக்கள் புதிதாகத் தோன்றுகின்றன. நீண்ட காலத்திலோ, குறுகிய காலத்திலோ அதன் உடலின் பொருள் முழுவதுமாகப் புதுப்பிக்கப்படுகிறது, பொருளின் பிற [புதிய] மூலக்கூறுகளால் மாற்றீடு செய்யப்படுகிறது. எனவே, ஒவ்வோர் அங்கக உயிரினமும் எப்போதும் தானேயாகவும், அதேநேரத்தில் தானல்லாத பிறிதொன்றாகவும் இருக்கிறது. மேலும், நெருங்கிச் சென்று ஆராய்கையில் ஒரு முரண்நிலையின் இரு துருவங்களும், எடுத்துக்காட்டாக, நேர்நிலையும் எதிர்நிலையும், அவை எந்த அளவுக்கு எதிரெதிராக இருக்கின்றனவோ அந்த அளவுக்குப் பிரிக்க முடியாதனவாகவும் இருப்பதைக் காண்கிறோம். அவற்றுக்கிடையே எவ்வளவுதான் எதிர்ப்பு இருந்தபோதிலும், அவை பரஸ்பரம் [ஒன்றுள் ஒன்று] ஊடுருவக் காண்கிறோம். அதே முறையில், காரணம், விளைவு ஆகிய கருத்துருக்கள் தனிப்பட்ட நிகழ்வுகளுக்குப் பயன்படுத்துகையில் மட்டுமே உண்மையாக [காரணம் காரணமாகவும், விளைவு விளைவாகவும்] இருக்கக் காண்கிறோம். இந்தத் தனிப்பட்ட நிகழ்வுகளை, அவை பிரபஞ்ச முழுமையுடன் கொண்டுள்ள பொதுத் தொடர்பில் வைத்துப் பரிசீலிக்கத் தொடங்கியதுமே, காரணமும் விளைவும் ஒன்றுக்குள் ஒன்று ஊடுவக் காண்கிறோம். பிரபஞ்ச அளவிலான செயலையும் எதிர்ச்செயலையும் நாம் கூர்ந்து நோக்குகையில் காரணம், விளைவு இரண்டும் ஒன்றோடொன்று இணைந்து கலக்கக் காண்கிறோம். [பிரபஞ்ச அளவிலான செயலிலும் எதிர்ச்செயலிலும்] இங்கே இப்போது விளைவாக இருப்பது, அங்கே அப்போது காரணமாக இருக்குமாறும், காரணமாக இருப்பது, விளைவாக இருக்குமாறும், காரணங்களும் விளைவுகளும் எப்போதும் தொடர்ந்து இடம் மாற்றிக் கொண்டே இருக்கின்றன. இந்த நிகழ்வுப்போக்குகள், சிந்தனைப் பாங்குகள் எதுவும் இயக்க மறுப்பியல் சார்ந்த அறிவாய்வின் கட்டுக்கோப்பில் இடம்பெறுவதில்லை. இதற்கு மாறாக, இயக்கவியலானது, பொருள்களையும் அவற்றின் உருவகிப்புகளையும் (representations), அதாவது கருத்துகளையும், அவற்றின் அத்தியாவசியத் தொடர்பிலும், தொடரிணைப்பிலும், இயக்கத்திலும், தொடக்கத்திலும் முடிவிலும் உய்த்துணர்ந்து புரிந்து கொள்கிறது. எனவே, மேலே குறிப்பிட்டவை போன்ற அத்தகைய நிகழ்வுப்போக்குகள் செயல்முறைக்கான இயக்கவியலின் வழிமுறையைச் சரியென உறுதிப்படுத்தும் சான்றுகளாகி விடுகின்றன. இயற்கைதான் இயக்கவியலுக்கான நிரூபணம். நவீன விஞ்ஞானத்தைப் பொறுத்தவரை, நாளுக்குநாள் மென்மேலும் அதிகரித்துவரும் மிக வளமான விவரப் பொருள்களைக் கொண்டு அது இந்த நிரூபணத்தை நிலைநாட்டியுள்ளது என்பதைச் சொல்லியாக வேண்டும். முடிவாகப் பார்க்குமிடத்து, இயற்கையானது இயக்கவியல் போக்கில் செயல்படுகிறதே அன்றி இயக்க மறுப்பியல் போக்கில் செயல்படவில்லை என்பதையும், முடிவில்லாமல் திரும்பத் திரும்பத் தொடங்கிய புள்ளிக்கே வந்துசேரும் சுழற்சியின் நித்தியமான ஒருமுகப் போக்கில் இயற்கை இயங்கவில்லை; மாறாக, அது மெய்யான, வரலாற்று ரீதியான பரிணாம வளர்ச்சிக்கு உள்ளாகிறது என்பதையும் நவீன விஞ்ஞானம் இவ்வாறு தெளிவுபடுத்தியுள்ளது. இது தொடர்பாக, ஏனையோர் அனைவருக்கும் முன்பாக டார்வின் (Darwin) பெயரைக் குறிப்பிட்டாக வேண்டும். அனைத்து அங்கக உயிரினங்களும், தாவரங்களும், விலங்குகளும், மனிதனும்கூட, கோடிக்கணக்கான ஆண்டுகளாக நடைபெற்று வரும் பரிணாம நிகழ்வுப்போக்கின் விளைவுகளே என்று நிரூபித்ததன் மூலம், இயற்கையைப் பற்றிய இயக்க மறுப்பியலான கருத்துருவுக்கு டார்வின் அதிவலுவான அடி கொடுத்தார். எனினும், இயக்கவியல் முறையில் சிந்திக்கக் கற்றுக் கொண்ட இயற்கைவாதிகள் மிகச் சிலரே. விரல்விட்டு எண்ணி விடலாம். விஞ்ஞானக் கண்டுபிடிப்பின் விளைவுகளுக்கும், [எவ்வித ஆதாரமுமின்றி, இப்படித்தான் இருக்க வேண்டும் எனத் தாங்களாக] முன்கூட்டியே வரையறுத்துக் கொண்ட சிந்தனைப் பாங்குகளுக்கும் இடையேயான இந்த மோதல்தான், தற்போது தத்துவார்த்த இயற்கை விஞ்ஞானத்தில் ஆட்சி செலுத்திவரும் முடிவற்ற குழப்பத்துக்குக் காரணமாகும். அதுதான் கற்பிக்கும் ஆசிரியர்கள், கற்றுக் கொள்பவர்கள், அவர்களைப் போன்றே நூலாசிரியர்கள், வாசகர்கள் ஆகியோரின் நம்பிக்கை இழப்புக்கும் காரணமாகும். எனவே, பிரபஞ்சம், அதன் பரிணாமம், மனிதகுலத்தின் வளர்ச்சி, இந்தப் பரிணாமம் மனிதர்களின் மனத்தில் ஏற்படுத்தும் பிரதிபலிப்பு ஆகியவற்றின் துல்லியமான உருவகிப்பை (representation) இயக்கவியல் வழிமுறைகளால் மட்டுமே பெற முடியும். வாழ்வு - மரணம், முற்போக்கான அல்லது பிற்போக்கான மாறுதல்கள் ஆகியவற்றின் எண்ணிலடங்காச் செயல்களையும் எதிர்ச்செயல்களையும் தொடர்ந்து தன் கவனத்தில் கொள்வதன் மூலம் இயக்கவியல் இதைச் சாத்தியம் ஆக்குகிறது. புதிய ஜெர்மன் தத்துவம் இந்த உத்வேகத்தில்தான் முன்னேறி வந்துள்ளது. சூரிய மண்டலம் நிலையானது, அது நித்திய காலத்துக்கும் நிலவுவது என்கிற நியூட்டனின் முடிபுகளுக்குத் தீர்வு கண்டதன் மூலம், கான்ட் (Kant) [தத்துவ இயலில்] தன் பணியைத் தொடங்கினார். பெயர்பெற்ற அந்தத் தொடக்கத் தூண்டுவிசை வரலாற்று நிகழ்வுப்போக்கில் ஒருதரம் அளிக்கப்பட்டதும், சூரியனும் அதன் அனைத்து கிரகங்களும் சுழலும் முகிற்படலப் பொருண்மையிலிருந்து (nebulous mass) உருவாயின என்பது கான்ட் தந்த தீர்வாகும். அதே வேளையில், சூரிய மண்டலம் இவ்வாறுதான் தோன்றியது என்ற இந்தக் கருத்திலிருந்தே, வருங்காலத்தில் அதன் அழிவும் தவிர்க்க முடியாது பின்தொடரும் என்கிற முடிவுக்கு அவர் வந்தடைந்தார். கான்டின் கொள்கை முடிவை, அரை நூற்றாண்டுக்குப் பிறகு, லாப்லாஸ் (Laplace) கணித வழியில் நிலைநாட்டினார். அதற்கும் அரை நூற்றாண்டுக்குப் பிறகு, வாயுவின் வெப்ப ஒளிவீசும் இத்தகைய பொருண்மைகள் (masses) உறைதலின் பல்வேறு நிலைகளில் அண்டவெளியில் நிலவுவதை நிறமாலை ஆய்வுக்கருவி (spectroscope) நிரூபித்தது. இந்தப் புதிய ஜெர்மன் தத்துவம் ஹெகலியத் தத்துவ அமைப்பில் உச்சத்தைத் தொட்டது. இந்த அமைப்பில் இயற்கை உலகு, வரலாற்று உலகு, அறிவு உலகு ஆகிய அனைத்து உலகும், முதல்முறையாக, இடையறாத இயக்கம், மாற்றம், உருமாற்றம், வளர்ச்சி ஆகியவை கொண்ட ஒரு நிகழ்வுப்போக்காக உருவகிக்கப்பட்டது. இந்த அமைப்பின் பெருஞ்சிறப்பு இதில்தான் காணக் கிடக்கிறது. இந்த இயக்கம், வளர்ச்சி ஆகிய அனைத்தின் தொடர்ச்சியான ஒரு முழுமையை உருவாக்குகின்ற அகநிலைப் பிணைப்பைப் புலப்படுத்த முயற்சி மேற்கொள்ளப்பட்டது. இந்த நோக்குநிலையிலிருந்து பார்க்கையில் மனிதகுலத்தின் வரலாறு என்பது, முதிர்ச்சிபெற்ற தத்துவார்த்தப் பகுத்தறிவின் தீர்ப்பாயத்தில் ஒருசேரக் கண்டிக்கத்தக்க, சாத்தியமான அளவுக்கு விரைவாக மறந்துவிடல் நல்லதெனக் கருதக்தக்க, அர்த்தமற்ற வன்முறைச் செயல்களின் மூர்க்கத்தனமான வெறியாட்டமாக இனிமேலும் தோன்றவில்லை. அதற்கு மாறாக, அதே மனிதனின் பரிணாம நிகழ்வுப்போக்காகவே தோன்றியது. இந்த நிகழ்வுப்போக்கின் படிப்படியான முன்னேற்றப் பயணத்தை, வளைந்து நெழிந்து செல்லும் அதன் வழிநெடுகப் பின்தொடர்வதும், தற்செயலானவையாகத் தோற்றமளிக்கும் அதன் அனைத்து நிகழ்வுகளின் ஊடாகவும் இழையோடும் உள்ளார்ந்த விதியைப் புலப்படுத்துவதுதான் இப்போது அறிவாளர்களின் பணியாக இருந்தது. ஹெகலியன் தத்துவ அமைப்பு, தான் முன்வைத்த பிரச்சினைக்கு தீர்வு காணவில்லை என்பது இங்கு முக்கியமன்று. இந்தப் பிரச்சினையை முன்வைத்தது என்பதுதான் அதன் வரலாற்று முக்கியத்துவம் வாய்ந்த சிறப்பாகும். இந்தப் பிரச்சினை எந்தவொரு தனிநபராலும் எக்காலத்திலும் தீர்வுகாண இயலாத ஒன்றாகும். அவர் காலத்தில் ஹெகல் – சான்-சிமோனையும் சேர்த்து – அவருடைய காலகட்டத்தின் தலையாய கலைக்களஞ்சியச் சிந்தனையாளராகத் திகழ்ந்தார் என்ற போதிலும், அவர் வரம்புக்கு உட்பட்டவராகவே இருந்தார். காரணம், முதலாவதாக, தவிர்க்க முடியாதபடி அவர்தம் அறிவின் வீச்சு வரம்புக்கு உட்பட்டிருந்தது. இரண்டாவதாக, அவர் காலத்திய அறிவு, கருத்துரு இவற்றின் வீச்சும் ஆழமும் வரம்புக்கு உட்பட்டிருந்தன. இந்த வரம்புகளோடு மூன்றாவது ஒன்றையும் சேர்த்துக் கொள்ள வேண்டும். ஹெகல் ஒரு கருத்துமுதல்வாதியாக இருந்தார். அவருடைய மூளைக்குள் உதிக்கும் சிந்தனைகளை, உள்ளபடியான பொருள்கள், நிகழ்வுப்போக்குகள் ஆகியவற்றின் உத்தேசமான கருத்தியல் சித்திரங்களாக அவர் கருதவில்லை. ஆனால், அதற்கு மாறாக, பொருள்களும் அவற்றின் பரிணாமமும் உலகம் தோன்றுவதற்கு முன்பிருந்தே எங்கேயோ முடிவில்லா நித்தியத்திலிருந்து நிலவிவரும் ”கருத்தின்” (idea) மெய்மைப்படுத்தப்பட்ட சித்திரங்களே அன்றி வேறல்ல என்று கருதினார். இந்த முறையிலான சிந்தனை எல்லாவற்றையும் தலைகீழாகப் புரட்டிப் போட்டது. உலகிலுள்ள பொருள்களின் உள்ளபடியான தொடர்பினை முழுமையாக நேர்மாறாக்கியது. கண்கூடான உண்மைகளின் தொகுப்புகள் பலவற்றைப் பிழையின்றியும், அறிவுக் கூர்மையுடனும் ஹெகல் உள்வாங்கிக் கொண்டார். என்றாலும், மேற்கூறிய காரணங்களினால், [அவருடைய கருத்துகளில்] அரைகுறையான, செயற்கையான, இட்டுக்கட்டப்பட்ட, சுருங்கச் சொன்னால், விவர நோக்கில் தவறான கருத்துகள் நிறையவே இருந்தன. ஹெகலியத் தத்துவ அமைப்பே மாபெரும் குறைப்பிரசவமாகவே அமைந்தது. ஆனால், இத்தகைய தத்துவ அமைப்புகளுள் கடைசியானதாகவும் இருந்தது. உண்மையில் அது தீர்க்க முடியாத ஓர் உள்முரண்பாட்டில் சிக்கித் தவித்தது. ஒருபுறம், ஹெகலியத் தத்துவ அமைப்பின் தலையாய கருதுகோள், மனிதகுல வரலாறு என்பது ஒரு பரிணாம வளர்ச்சிப் போக்கு என்னும் கருத்துருவே ஆகும். [எனவே] முழுமுதல் உண்மை (absolute truth) என்று சொல்லப்படுகின்ற ஏதேனும் ஒன்றைக் கண்டுபிடிப்பதில் தன் அறிவாற்றலின் உச்சத்தைக் காண்பது, இத்தத்துவ அமைப்பின் இயல்புக்கே முரணானது ஆகும். ஆனால், மறுபுறம், இந்த முழுமுதல் உண்மையின் சாரமே தான்தான் என்பதாக ஹெகலியத் தத்துவ அமைப்பு உரிமை கொண்டாடியது. எல்லாவற்றையும் உள்ளடக்கிய, இயற்கை, வரலாறு பற்றிய அறிவாகிய ஒரு [தத்துவ] அமைப்பு, எல்லாக் காலத்துக்குமான இறுதி [உண்மை] என்று கூறுவது, இயக்கவியல் அறிவாய்வின் (dialectic reasoning) அடிப்படை விதிக்கே முரணானது ஆகும். புறத்தே நிலவும் பிரபஞ்சத்தைப் பற்றிய முறைப்படுத்தப்பட்ட அறிவு, காலத்துக்குக் காலம், பிரம்மாண்டப் பெருநடை போட்டு முன்னேறிச் செல்ல வல்லது என்னும் கருத்தை, உண்மையிலேயே இந்த அடிப்படை விதி தன்னுள் கொண்டுள்ளதே அன்றி, எவ்வகையிலும் அதை ஒதுக்கிவிடவில்லை. ஜெர்மன் கருத்துமுதல்வாதத்தில் இருந்த இந்த அடிப்படை முரண்பாடு பற்றிய புரிதல், தவிர்க்க முடியாதபடி பொருள்முதல்வாதத்துக்குத் திரும்பவும் இட்டுச் சென்றது. [ஆனால்] வெறும் இயக்க மறுப்பியலான, 18-ஆம் நூற்றாண்டுக்கே உரிய எந்திரத்தனமான பொருள்முதல்வாதத்துக்கு அல்ல என்பதைக் கவனத்துடன் குறித்துக் கொள்க. [18-ஆம் நூற்றாண்டின்] பழைய பொருள்முதல்வாதம், முந்தைய வரலாறு அனைத்தையும், அறிவுக்கு ஒவ்வாத் தன்மையும் வன்முறையும் நிரைந்த தெளிவற்ற [கருத்து] குவியலாகப் பார்த்தது. [ஆனால்] நவீனப் பொருள்முதல்வாதம், இந்த வரலாற்றில் மனிதகுலத்தின் பரிணாம வளர்ச்சிப் போக்கைக் காண்கிறது. இவ்வளர்ச்சிப் போக்கின் விதிகளைக் கண்டறிவதையே தன் நோக்கமாகக் கொள்கிறது. 18-ஆம் நூற்றாண்டு ஃபிரெஞ்சுக்காரர்களைப் பொறுத்தவரை, ஏன் ஹெகலைப் பொறுத்தவரையும்கூட, இயற்கையிலிருந்து பெறப்பட்ட கருத்துரு என்னவெனில், ஒட்டுமொத்த இயற்கையும் நியூட்டன் கற்பித்ததுபோல் அதன் நித்தியமான விண்கோள்களையும், லின்னேயஸ் (Linnaeus) கற்பித்ததுபோல் மாற முடியாத அங்கக உயிரினங்களையும் கொண்டு குறுகிய வட்டங்களில் இயங்கி வருகிறது, என்றென்றும் மாறாமல் நிலையாக இருக்கிறது என்பதுதான். [ஆனால்] நவீனப் பொருள்முதல்வாதம் இயற்கை விஞ்ஞானத்தின் மிக அண்மைக்காலக் கண்டுபிடிப்புகளை உள்ளடக்கியுள்ளது. அக்கண்டுபிடிப்புகளின்படி, [1] இயற்கையும் கால அளவிலான அதன் வரலாற்றைக் கொண்டுள்ளது. விண்கோள்களும் அங்கக உயிரினங்களைப் போல, மக்களைப் போல, சாதகமான சூழ்நிலைகளில், [புதிதாக] பிறந்துகொண்டும், [இறந்து] அழிந்து கொண்டும் உள்ளன. [2] ஒட்டுமொத்த இயற்கை திரும்பத் திரும்ப நிகழும் சுழல்வட்டப் பாதையில் இயங்குவதாக இன்னமும் சொல்ல வேண்டியிருப்பினும், இந்தச் சுழல்கள் வரம்பிலாப் பெரும் பரிமாணங்களைப் பெற்றுவிடுகின்றன. இரண்டு கூறுகளிலும் நவீனப் பொருள்முதல்வாதம் சாராம்சத்தில் இயக்கவியல் தன்மை கொண்டதாகும். [தத்துவங்களின்] அரசியைப் போன்ற நிலையில் இருந்து கொண்டு, ஏனைய விஞ்ஞானங்களின் தொகுப்பு மீது ஆட்சி செலுத்துவதாகப் பாசாங்கு செய்யும், அந்த வகையானதொரு தத்துவத்தின் உதவி இனிமேலும் இதற்குத் தேவையில்லை. [அந்தந்தத் துறைசார்ந்த] ஒவ்வொரு தனிச்சிறப்பான விஞ்ஞானமும், பொருள்களின் மாபெரும் கூட்டுமொத்தத்திலும், பொருள்களைப் பற்றிய நம்முடைய அறிவின் கூட்டுமொத்தத்திலும் தனக்குள்ள நிலையினைத் தெளிவுபடுத்தக் கடமைப்பட்டவுடனே, இந்தக் கூட்டுமொத்தம் குறித்துக் பரிசீலிக்கும் ஒரு தனிச்சிறப்பான விஞ்ஞானம், தேவைப்படாத அல்லது அவசியமற்ற ஒன்றாகும். முந்தையத் தத்துவம் அனைத்திலும் அழியாமல் இன்னமும் எஞ்சியிருப்பது, சிந்தனையையும் அதன் விதிகளையும் பற்றிய விஞ்ஞானமாகிய முறைசார்ந்த தர்க்கவாதமும் (formal logic) இயக்கவியலும் (dialectics) மட்டுமே. ஏனைய அனைத்தும் இயற்கையையும் வரலாற்றையும் பற்றிய நேர்முக விஞ்ஞானத்தில் உட்கிரகிக்கப் பட்டுவிட்டன. என்றாலும், தொடர்புடைய சாதகமான விவரப்பொருள்கள் ஆய்வுத்துறையால் வழங்கப்படும் அளவுக்கே, இயற்கை பற்றிய கருத்துருவில் புரட்சியை ஏற்படுத்த முடியும் என்றிருந்த நிலையில், ஏற்கெனவே மிகவும் முன்னதாகவே, கண்கூடான குறிப்பிட்ட சில வரலாற்று நிகழ்வுகள் நடைபெற்று, அவை வரலாறு பற்றிய கருத்துருவில் தீர்மானகரமான ஒரு மாற்றத்துக்கு இட்டுச் சென்றன. 1831-இல் முதலாவது தொழிலாளி வர்க்க எழுச்சி லியோனில் (Lyons) நிகழ்ந்தது. 1838-க்கும் 1842-க்கும் இடையே, தேசந் தழுவிய முதலாவது தொழிலாளி வர்க்க இயக்கமாகிய ஆங்கிலச் சாசனவாதிகளின் (English Chartists) இயக்கம் அதன் உச்சத்தைத் தொட்டது. ஐரோப்பாவில் மிகவும் முன்னேறிய நாடுகளின் வரலாற்றில், பாட்டாளி வர்க்கத்துக்கும் முதலாளித்துவ வர்க்கத்துக்கும் இடையேயான வர்க்கப் போராட்டம் முன்னணிக்கு வந்தது. ஒருபுறம், நவீன தொழில்துறையின் வளர்ச்சி, மறுபுறம், முதலாளித்துவ வர்க்கம் புதிதாகப் பெற்றுக் கொண்ட அரசியல் மேலாதிக்கம் இவற்றின் அளவுக்கேற்ப இது நிகழ்ந்தது. தொழிலாளி வர்க்கத்துக்கும் முதலாளித்துவ வர்க்கத்துக்கும் இடையிலான வர்க்கப் போராட்டம் முன்னணிக்கு வந்தது. மூலதனமும் உழைப்பும் ஒருமித்த நலன்கள் கொண்டவை என்றும், உலகளாவிய நல்லிணக்கமும், உலகளாவிய வாழ்க்கை வளமுமே கட்டுப்பாடற்ற போட்டியின் விளைவுகள் என்றும் கூறப்பட்ட முதலாளித்துவப் பொருளாதாரத்தின் போதனைகள் பொய் என்பதைக் கண்கூடான நிகழ்வுகள் மென்மேலும் வலுவாக நிரூபித்து வந்தன. இவற்றையெல்லாம் இனிமேலும் புறக்கணிக்க இயலாது. மிகவும் அரைகுறையானவை என்றாலும் இவற்றின் தத்துவார்த்த வெளிப்பாடாக அமைந்த ஃபிரெஞ்சு, ஆங்கில சோஷலிசத்தையும் இனிமேலும் புறக்கணிக்க இயலாது. ஆனால், வரலாறு பற்றிய பழைய கருத்துமுதல்வாதக் கருத்துரு இன்னமும் தூக்கி எறியப்படாமலே இருந்தது. இந்தக் கருத்துருவுக்குப் பொருளாதார நலன்களை அடிப்படையாகக் கொண்ட வர்க்கப் போராட்டங்கள் குறித்து எதுவும் தெரியாது. பொருளாதார நலன்கள் குறித்துமே எதுவும் தெரியாது. இந்தக் கருத்துருவைப் பொறுத்தவரை, உற்பத்தியும், [ஏனைய] அனைத்துப் பொருளாதார உறவுகளும் தற்செயலானவையாகவும், ”நாகரிகத்தின் வரலாற்றில்” கீழ்நிலைக் கூறுகளாகவுமே தோற்றமளிக்கின்றன. கடந்தகால வரலாறு அனைத்தையும் ஒரு புதிய ஆய்வுக்கு உட்படுத்துவதை இந்தப் புதிய நிகழ்வுகள் கட்டாயமாக்கின. அதன்பிறகே கீழ்க்காணும் உண்மைகள் கண்டறியப்பட்டன: கடந்தகால வரலாறு அனைத்தும், அதன் புராதன கட்டங்களைத் தவிர்த்து, வர்க்கப் போராட்டங்களின் வரலாறாகவே இருந்துள்ளது; சமுதாயத்தின் இந்தப் போரிடும் வர்க்கங்கள் எப்போதுமே, உற்பத்தி முறைகள், பரிவர்த்தனை முறைகளின் படைப்புகளே; சுருங்கக் கூறின், அந்தந்தக் காலகட்டத்தில் நிலவும் பொருளாதார நிலைமைகளின் படைப்புகளே; சமுதாயத்தின் பொருளாதாரக் கட்டமைப்புதான் எப்போதுமே உண்மையான அடித்தளத்தை அமைக்கிறது; இதிலிருந்து தொடங்கினால் மட்டுமே, குறிப்பிட்ட வரலாற்றுக் காலகட்டத்தின் நீதி, அரசியல் சார்ந்த நிறுவனங்கள், அவற்றுடன் மதம், தத்துவம் சார்ந்த கருத்துகள், பிற கருத்துகள் ஆகிய அனைத்தையும் உள்ளடக்கிய [சமுதாயத்தின்] மேற்கட்டுமானம் முழுமைக்கும் நாம் முடிவான விளக்கம் காண முடியும். ஹெகல் வரலாற்றை இயக்க மறுப்பியலிலிருந்து விடுவித்தார்; அதனை இயக்கவியல் தன்மை கொண்டதாய் ஆக்கினார். ஆனால், வரலாறு பற்றிய ஹெகலின் கருத்துரு சாராம்சத்தில் கருத்துமுதல்வாத வகைப்பட்டது. ஆனால், கருத்துமுதல்வாதம் இப்போது அதன் கடைசிக் புகலிடமான வரலாறு பற்றிய தத்துவத்திலிருந்தும் விரட்டப்பட்டது. இப்போது வரலாறு பற்றிய ஒரு பொருள்முதல்வாத விளக்கம் முன்வைக்கப்பட்டது. இதுநாள்வரை செய்ததுபோல், மனிதனின் உணர்வைக் கொண்டு அவனுடைய இருப்பை விளக்குவதற்குப் பதிலாக, மனிதனின் இருப்பைக் கொண்டு அவனுடைய உணர்வை விளக்குவதற்கு ஒரு வழிமுறை கண்டறியப்பட்டது. அக்காலம் முதற்கொண்டு, இனிமேலும் சோஷலிசம் என்பது ஏதோவொரு அறிவுசான்ற மூளையின் தற்செயலான கண்டுபிடிப்பில்லை. வரலாற்று ரீதியாக வளர்ச்சிபெற்ற இரு வர்க்கங்களான பாட்டாளி வர்க்கத்துக்கும் முதலாளி வர்க்கத்துக்கும் இடையே நிகழும் போராட்டத்தின் தவிர்க்க முடியாத விளைவு ஆகும். சாத்தியமான அளவுக்குக் குறைகளற்ற முழுநிறைவான ஒரு சமுதாய அமைப்பை உற்பத்தி செய்வது சோஷலிசத்தின் பணியாக இனியென்றும் இருக்கப் போவதில்லை; இந்த வர்க்கங்களும் அவற்றுக்கு இடையேயான பகைமையும் தவிர்க்க முடியாதவாறு உதித்தெழக் காரணமாக இருக்கும் நிகழ்வுகளின் வரலாற்று-பொருளாதாரத் தொடர்ச்சியை நுணுகி ஆய்வதும், இவ்வாறு தோற்றுவிக்கப்பட்ட பொருளாதார நிலைமைகளில் இந்த மோதலுக்கு முடிவு கட்டுவதற்கான சாதனங்களைக் கண்டறிவதும்தான் சோஷலிசத்தின் பணியாகும். ஆனால், இயற்கை பற்றிய ஃபிரெஞ்சுப் பொருள்முதல்வாதிகளின் கருத்துரு எந்த அளவுக்கு இயக்கவியலுக்கும் நவீன இயற்கை விஞ்ஞானத்துக்கும் முரண்பாடனதாக இருந்ததோ, அதே அளவுக்கு முந்தைய கால சோஷலிசம் இந்தப் பொருள்முதல்வாதக் கருத்துருவுக்கு முரண்பட்டதாக இருந்தது. முந்தைய கால சோஷலிசம் நடப்பிலுள்ள முதலாளித்துவ உற்பத்தி முறையையும் அதன் பின்விளைவுகளையும் கண்டித்தது உண்மைதான். ஆனால், அவற்றை [காரணம் கூறி] விளக்க, முந்தைய கால சோஷலிசத்தால் முடியவில்லை. எனவே, அவற்றைப் பற்றிய முழுமையான அறிவைப் பெற இயலவில்லை. அவற்றைத் தீயவை என நிராகரிக்க மட்டுமே அதனால் முடிந்தது. முதலாளித்துவத்தில் தவிர்க்க முடியாதபடி தொழிலாளி வர்க்கம் சுரண்டப்படுவதை, எந்த அளவுக்குக் கடுமையாக இந்த முந்தைய சோஷலிசம் வெளிப்படையாய்க் கண்டித்ததோ, அந்த அளவுக்குத் தெளிவாக, இந்தச் சுரண்டல் எதில் அடங்கியிருந்தது, அது எவ்வாறு தோன்றியது என்பதை அதனால் எடுத்துக்காட்ட முடியவில்லை. ஆனால், அவ்வாறு தெளிவாக எடுத்துக்காட்ட – (1) முதலாளித்துவ உற்பத்தி முறையை அதன் வரலாற்றுத் தொடர்பில் விளக்கி, ஒரு குறிப்பிட்ட வரலாற்றுக் காலகட்டத்தில் அது தவிர்க்க முடியாதது என்பதை எடுத்துரைப்பதும், கூடவே, அதன் காரணமாக நிகழும் தவிர்க்க முடியாத அதன் வீழ்ச்சியை எடுத்துரைப்பதும், (2) இதுநாள்வரை இரகசியமாக இருந்துவந்த, முதலாளித்துவத்தின் சாராம்சத் தன்மையைத் தோலுரித்துக் காட்டுவதும், அவசியமாக இருந்தது. உபரி மதிப்பு கண்டுபிடிக்கப்பட்டதன் மூலம் இது நிறைவேற்றப்பட்டது. ஊதியம் தரப்படாத உழைப்பை உறிஞ்சிக் கொள்வதுதான் முதலாளித்துவ உற்பத்தி முறைக்கும், அதன்கீழ் தொழிலாளி சுரண்டப்படுவதற்கும் அடிப்படையாக அமைகிறதென்று எடுத்துக்காட்டப்பட்டது. முதலாளி தம் தொழிலாளியின் உழைப்புச் சக்தியைச் சந்தையில் கிடைக்கும் பண்டமாக, அதற்கான முழு மதிப்பையும் [விலையாக] கொடுத்து வாங்கினாலும்கூட, அந்த உழைப்புச் சக்திக்காகத் தாம் கொடுத்ததற்கும் அதிகமான மதிப்பினை அதிலிருந்து பிழிந்தெடுத்துக் கொள்கிறார் என்பதும் எடுத்துக்காட்டப்பட்டது. மேலும், முடிவான பகுத்தாய்வில், உடைமை வர்க்கங்களின் கைகளில் தொடர்ந்து அதிகரித்துவரும் மூலதனத் திரட்சிக்கு ஆதாரமாகக் குவிக்கப்படும் அந்த மதிப்புத் தொகைகள், இந்த உபரி மதிப்பிலிருந்துதான் பெறப்படுகின்றன என்பதும் எடுத்துக்காட்டப்பட்டது. முதலாளித்துவ உற்பத்தியின் ஆதி மூலம், மூலதனத்தின உற்பத்தி ஆகிய இரண்டும் விளக்கியுரைக்கப்பட்டன. வரலாறு பற்றிய பொருள்முதல்வாதக் கருத்துரு, உபரி மதிப்பு மூலமாக, முதலாளித்துவ முறையிலான உற்பத்தி பற்றிய இரகசியத்தின் வெளிப்பாடு ஆகிய இந்த மாபெரும் இரு கண்டுபிடிப்புகளுக்காக நாம் மார்க்சுக்குக் கடமைப்பட்டுள்ளோம். இந்தக் கண்டுபிடிப்புகளின் விளைவாக, சோஷலிசம் ஒரு விஞ்ஞானம் ஆகியது. அதன் விவரங்கள், உறவுகள் அனைத்தையும் வகுத்தமைப்பதுதான் அடுத்த பணியாக இருந்தது. (அத்தியாயம்-2 முற்றும்) அடிக்குறிப்பு [அடிக்குறிப்பைப் படித்து முடித்தபின், அடிக்குறிப்பு எண்மீது சொடுக்கி, நூலின் உரைப்பகுதியை விட்ட இடத்திலிருந்து தொடர்ந்து படிக்கலாம்.] [41] அலெக்சாண்டிரியா காலம் என்பது கி.மு. 3-ஆம் நூற்றாண்டிலிருந்து கி.பி. 7-ஆம் நூற்றாண்டு வரை ஆகும். எகிப்திய நகரமான அலெக்சாண்டிரியாவின் பெயரில் இவ்வாறு அழைக்கப்படுகிறது. இக்கால கட்டத்தில் கணிதம், எந்திரவியல் (யூக்லிட், ஆர்க்கிமிடீஸ்), புவியியல், வானியல், உடலியல், உடற்கூறியல் போன்ற பல அறிவியல் துறைகள் வளர்ச்சி கண்டன. அடுத்த பகுதி: அத்தியாயம்-3: [விஞ்ஞான சோஷலிசம்] முந்தைய பகுதி: அத்தியாயம்-1: [கற்பனாவாத சோஷலிசம்]


இந்தியாவுக்கும் ரஷ்யாவுக்கும் இடையில் கடல் வழிப் போக்குவரத்து இருக்க வேண்டும் என்ற நோக்கில் புதிய ஒப்பந்தத்தில் இரு நாடுகளும் கையெழுத்திட்டுள்ளது. அதன்படி சென்னை துறைமுகத்திலிருந்து விலாடிவோஸ்டாக் துறைமுகத்துக்கு கடல் வழிப் பயணம் சாத்தியமாக உள்ளது. பிரதமர் நரேந்திர மோடி, ரஷ்யாவுக்குப் பயணம் செய்து அந்நாட்டு அதிபரான விளாதிமிர் புதினை சந்தித்துப் பல்வேறு விஷயங்கள் குறித்து விவாதித்தார். அதில் ஒரு பகுதியாகத்தான், சென்னை - விலாடிவோஸ்டாக் இடையிலான கடல் வழி ரூட் குறித்த புரிந்துணர்வு ஒப்பந்தம் கையெழுத்தாகியுள்ளது. இது குறித்து இந்திய வெளியுறவுத் துறையின் செயலர் விஜய் கோகலே, “சென்னைக்கும் விலாடிவோஸ்டாகிற்கும் இடையில் கடல் வழி ரூட் திறப்பதன் மூலம், இரு நாடுகளுக்கும் இடையிலான தொடர்பு மேலும் அதிகரிக்கும். ரஷ்யாவின் மின்சாரத் துறையில் மட்டும் இந்தியா கவனத்தில் கொள்ளவில்லை, மாறாக வனத் துறை வேளாண் துறைகளையும் உற்று நோக்கும். சென்னை - விலாடிவோஸ்டாக் கடல் வழித் தடத்தைப் பொறுத்தவரை ரஷ்யாவுக்கு ஆள் பற்றாக்குறை இருக்கிறது. அதற்கும் இந்தியா உதவும் என்று தெரிவிக்கப்பட்டிருக்கிறது.” என்று கூறியுள்ளார். 2 நாட்கள் அரசு முறை சுற்றுப் பயணத்தை ரஷ்யாவுக்கு மேற்கொண்டுள்ளார் பிரதமர் மோடி. இந்த பயணத்தின்போது, கிழக்கு பொருளாதார ஃபோரம் சந்திப்பிலும் மோடி கலந்து கொள்கிறார். இந்த சந்திப்பின்போது இரு நாட்டுக்கும் இடையிலான நட்புறவு, வர்த்தகம், முதலீடு, எண்ணெய் மற்றும் எரிவாயு, அணு சக்தி, ராணுவம், விண்வெளி மற்றும் கடல்சார் போக்குவரத்து உள்ளிட்ட துறைகள் குறித்து ஆலோசிக்கப்படும் என்று பிரதமர் மோடி கூறியுள்ளார். சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.